ועדת הפנים והגנת הסביבה, כנסת 20, פרוטוקול מספר 474, 2017-07-30 11:00

דוד אמסלם: סך הכל אני רוצה להכניס את האנשים באמת לקונטקסט של הסיור.

דוד אמסלם: עשינו דיון בכנסת, בזמנו, בשתי ורסיות.

דוד אמסלם: היה לנו דיון אחד לגבי כל הנושא של ה- - - והפיתוח, שאני מניח, יוסי, זה אתם אמורים לטפל בזה.

<יוסף שווינגר: אנחנו נדבר על זה שם.

דוד אמסלם: אז בואו דברו איתנו גם מה הכוונות וכולי, מה התקנון.

<יוסף שווינגר: בסדר גמור, אז נדבר על זה.

דוד אמסלם: והנושא השני זה כל הנושא של ל"ג בעומר עם כל החניונים שדובר עליהם שבעצם גם הם קשורים גם למושב וכולי, ששם בסך הכל צריך להסדיר את זה אחת ולתמיד.

<קריאה: יש תכנית, אנחנו נציג לך אותה.

דוד אמסלם: אז בואו נראה קודם כל בסיור, נעבור ונראה בעין ואחר זה נשב, בסדר?

<קריאה: ראש המועצה אתה מוביל?

<קריאה: אחריך.

<קריאה: (סיור)

<עודד פלוס: אנחנו היום עושים הרבה פעילויות, משקיעים הרבה כסף פה.

<עודד פלוס: יכלתם לראות כשבאתם לא יכלתם לעבור, היה איזה מקום שנעצרתם.

<עודד פלוס: אנחנו הולכים להכשיר פה, יש כסף שנמצא כרגע במועצה האזורית, 9 מיליון ₪ שאמורים לבצע פה את כל הכשרת ציר העלייה.

<עודד פלוס: לעשות אותו יותר נורמלי עם מקומות ישיבה, עם פרגולות, עם ברזיות.

<עודד פלוס: הירידה פה היא מאוד חזקה אז קצת מאזנים את ה - - - כדי שה - - - אתה יודע, לפעמים אתה רואה פה מישהו עם עגלה ואתה אומר, לאן הוא יגיע.

<עודד פלוס: אז בשגרה זה מתנהל.

<עודד פלוס: הבעיה זה בהילולה - - -

דוד אמסלם: בשגרה, בעצם אין בעיה?

דוד אמסלם: אני מחלק את זה לשני חלקים.

דוד אמסלם: אחד זה השגרה.

דוד אמסלם: אני חושב שהיא בעצם לא פחות חשובה מההילולה בגלל שרוב השנה זו ההתנהלות.

דוד אמסלם: אז אני הבנתי שיש תכנית פיתוח לגבי כל המתחם.

דוד אמסלם: אז בוא תגיד לנו מה גבולות - - - הכביש למעלה הוא פחות חשוב.

דוד אמסלם: אולי הוא חשוב ליישוב פחות לזה.

<עודד פלוס: בוא אני אגיד לך מה קורה ברמה הסטטוטורית.

דוד אמסלם: בגדול, אין לי בעיה, אבל זה בוודאי לא קשור לעניין הזה פה.

<עודד פלוס: ברמה הסטטוטורית יש כרגע תכנית מופקדת בוועדה מחוזית צפון, תכנית גדולה - - -

דוד אמסלם: של השטח הזה?

<עודד פלוס: של כל האזור.

<עודד פלוס: כולל שינוי תוואי הכניסה.

<עודד פלוס: לא ייכנסו יותר מהיישוב מירון אלא בכל מיני דרכים.

<עודד פלוס: תכנית מאוד מורכבת שיהיה קשה מאוד להעביר אותה, אני כבר אומר, יש כבר התנגדויות וגם העלות הכספית שלה יקרה.

<עודד פלוס: אנחנו קוראים לזה תכנית ערן לבל שהוא היזם של התכנית.

<עודד פלוס: מאחר ואנחנו צופים שהתכנית הזו תיקח הרבה זמן אנחנו גזרנו מתוך התכנית משהו שהוא מבחינתנו קריטי.

<עודד פלוס: המשהו הקריטי זה לייצר מעגל מהכניסה למירון ודרך השטחים ולהוציא בצומת המועצה האזורית.

<עודד פלוס: אנחנו תיכף ניסע למועצה האזורית, לייצר איזשהו מעגל.

<עודד פלוס: ופה, בנקודה הזאת שאנחנו עומדים אמור להיות מבנה של 1500 מ"ר שיתן מענה לשירותי נשים - - -

דוד אמסלם: איפה זה?

דוד אמסלם: פה?

<עודד פלוס: פה, פה ממש פה.

<עודד פלוס: היום בשירותי הנשים יש מעט מאוד תאים בתוך המנהרה.

<עודד פלוס: את השירותי גברים אנחנו הולכים לתת מענה, ואנחנו תיכף נדבר על זה כשנהיה במועצה האזורית.

<עודד פלוס: יש לנו כבר כסף מקרן ספרא שאנחנו הולכים לבצע.

<עודד פלוס: אנחנו כרגע נמצאים ממש בתהליכים של החלפת שטחים ודברים כאלה.

<עודד פלוס: החשיבות של הדבר הזה זה בעיקר לאפשר תנועה לאתר הרשב"י לא דרך המושב.

<עודד פלוס: אנחנו אמורים לייצר ציר שמוביל מצומת המועצה האזורית, ציר דו כיווני, אפשר לעלות ולרדת עם מדרכה ותאורה לאורך הציר.

<עודד פלוס: יש לנו היום כסף שקק"ל שבמסגרת ההסדרים של - - - הממשלה הקציבה שם 10 מיליון ₪ ואני נתתי עוד 2.5 מיליון ₪.

<עודד פלוס: זה אמור לייצר לנו - - -

דוד אמסלם: מי מוביל את זה, משרד הדתות?

<עודד פלוס: אני אוביל את זה.

דוד אמסלם: למה לא משרד התחבורה צריך להוביל כבישים?

<עודד פלוס: כי זה כביש יער, זה דרך יער, אנחנו עושים את זה יחד עם קק"ל.

<יוסף שווינגר: משרד התחבורה עשה פה משהו היה על זה הרבה ביקורת עכשיו זה לא משנה.

<עודד פלוס: עכשיו זו תכנית - - -

דוד אמסלם: כביש לרשב"י זה פנימי.

<עודד פלוס: דודי, החשיבות של הציר הזה מעבר לזה שבהילולה זה ציר קריטי כי זה ציר חירום היום - - -

דוד אמסלם: ומה המצב הסטטוטורי של השטח?

<עודד פלוס: אנחנו נמצאים בתכנית - - -

דוד אמסלם: אנחנו בסטטוטוריקה כרגע?

<עודד פלוס: כן, כן.

<עודד פלוס: בסטטוטוריקה.

<עודד פלוס: יש לי דיון ב-7.8 בוועדה המחוזית לאשר את זה להפקדה.

<עודד פלוס: אני מקווה שלא יהיו בעיות.

<עודד פלוס: אפשר יהיה להפקיד - - -

<יוסף שווינגר: לא צפויות התנגדויות ל - - -

<עודד פלוס: לא, אבל קודם כל שנפקיד אותם.

<עודד פלוס: ב-7.8, אם ירצה השם, אני מקווה, שיפקידו לי את התכנית.

<עודד פלוס: ואז זה יתן לי מענה - - -

דוד אמסלם: ואז בעצם, אנחנו מדברים על הכביש או על ה- - -

<עודד פלוס: הכל ביחד.

<עודד פלוס: הכביש הזה הוא לא סטטוטורי.

<עודד פלוס: אז מסדירים את הסטטוטריקה של חלק מהציר.

<עודד פלוס: מסדירים פה מבנה, שירותי, שיהיה שם שירותי נשים.

<עודד פלוס: תחנת המשטרה שיש פה תעבור לשם ל- - - כל הדברים האלה.

<עודד פלוס: והציר הזה - - -

דוד אמסלם: כביש חלופי.

<קריאה: כב"א ומשטרה זה קבוע פה

<עודד פלוס: משטרה קבוע.

<קריאה: כב"א לא.

<עודד פלוס: כב"א לא - - -

<קריאה: אתה מציע להם מקום בתוך המבנה?

<עודד פלוס: יהיה משהו כזה שאפשר להשתמש בו, דו שימושי.

<קריאה: מה אתה עושה ב-1500 מטר?

<עודד פלוס: יש ייעוד לזה.

דוד אמסלם: זה הכביש החלופי בעצם.

<קריאה: מקבל תקציב לבנייה - - -

<עודד פלוס: אבל לפחות ברמה סטטוטורית נאשר אותו.

<עודד פלוס: וזה הכביש, החשיבות שלו היא כפולה, גם בהילולה וגם בשוטף חלק גדול מהמבקרים בשבת זה חבר'ה שישנים בספסוף האור הגנוז בבר יוחאי, ועד היום הם היו הולכים לאורך הכביש, סכנת נפשות.

<עודד פלוס: אז גם הסדרנו מול נתי ציר, אתם תוכלו לראות אותו אחר כך, תנסו אותו, השנה כבר הוא עבד.

<עודד פלוס: והם יחתכו, במקום לעשות סיבוב של הכל הם יחתכו בדרך ואז יעלו בשבת ויהיה להם ציר עלייה מאוד מאוד חשוב ויש גם כסף לו.

<עודד פלוס: עכשיו, פה אתם יכולים לראות, זה הטריבונות שמשמשות את ההילולה.

<עודד פלוס: אם נלך לשם אתם תראו שטחים שאנחנו פתחנו אותם עכשיו להילולה האחרונה שמשרתים אותנו גם בהילולה וגם בכל השנה.

<עודד פלוס: יש מקומות חנייה וכל זה, הרחבנו את זה.

<עודד פלוס: אז בואו ניגש לשם.

דוד אמסלם: הסיור הוא רק התרשמות אנחנו - - -

<קריאה: מה רציתי להגיד?

<קריאה: שלג ארי ממושב מירון.

<קריאה: אני יכול להגיד לך דבר אחד.

<קריאה: הדבר הזה זה מטרד.

<קריאה: נכון שמבחינה כלכלית יותר עדיף לך שזה יישאר כל השנה.

<קריאה: ואם אתה רואה את זה כל השנה, בשביל יום, באותו יום, אחרי ל"ג בעומר - - -

דוד אמסלם: - - - איך עשינו את זה בירושלים, בריכת הסולטן.

דוד אמסלם: קצת יותר מזה, טריבונות.

<עודד פלוס: בקיצור, התכנית שלנו, יש כבר כסף שמוקצה לזה.

<עודד פלוס: מה שעשינו פה השנה - - -

דוד אמסלם: הרחבתם שם את ה - - -

<עודד פלוס: רצנו עד כמה שאנחנו יכולים- - - (הפסקה ברצף השיחה)

<קריאה: בתכנית החדשה זה אמור לעשות שינויים.

<עודד פלוס: דודי, עכשיו כמו שאתה יכול לראות, אתה רואה, זה משטח לדוגמה הוא משרת גם את ההדלקות וגם לאורך כל השנה ימשיכו לחנות פה.

<עודד פלוס: הכוונה שלנו זה להתחיל לרדת פה בטראסות ולהמשיך טראסות כאלה לאורך - - -

דוד אמסלם: יש תכנית כזאת?

<עודד פלוס: אנחנו עובדים, יש לנו תכנית.

<עודד פלוס: אנחנו עובדים בעיקר עם שימוש חורג בגלל כל הדברים שאתה מדבר - - -

דוד אמסלם: איזה תכנית זו, זו תכנית סטטוטורית, אתם מעבירים פה תכנית סטטוטורית?

<יוסף שווינגר: זה חלק מהתב"ע בין היתר - - - אני רוצה להסביר מה מכתיב פה את השטח.

<יוסף שווינגר: יש דרישות מאוד מחמירות של המשטרה כל שנה לקראת ההילולה כדי לקלוט את המאות אלפים ולרווח בין ההדלקות.

<יוסף שווינגר: תמיד הייתה צפיפות, היו שלושה-ארבעה מתחמים, לא יכלת לתת תשובות לכל המאות אלפים שרצו להשתתף.

<יוסף שווינגר: היום שיש לך פה עוד ששה-שבעה משטחים, כולל המשטח העליון שאנחנו לא רואים אותו כרגע אתה יכול לתת תשובה לכל החצרות שרוצות להגיע- - -

דוד אמסלם: זאת אומרת כל חצר יש לה משטח?

<יוסף שווינגר: בהחלט ולפעמים זה גם מיד מסתיים בהפרש של שעתיים.

<יוסף שווינגר: א' - אתה יכול לתת תשובה לכל הקהילות והחצרות.

<יוסף שווינגר: ב' - המשטרה יותר רגועה מבחינת סיכון חיי אדם, אפשר לרווח בין ה- - - ולכן מה שמנחה אותנו כרגע, מניעת סיכון בחיי אדם.

<עודד פלוס: עכשיו אני יכול להגיד לך דודי, ביוזמה של יוסי השנה הורדנו חלק מהדלקות למטה ממש לכביש הראשי כדי שלא כולם יתרכזו פה.

<עודד פלוס: הכמות הגדולה הזאת היא בעייתית.

דוד אמסלם: בשוטף מה יש פה, ביום יום?

דוד אמסלם: כלום, ככה זה נראה כל יום.

<עודד פלוס: יש תיקים.

<עודד פלוס: יש את ההילולה - - -

<קריאה: אנשים שבאים ועושים כאן סעודות, על האש - - -

<קריאה: אין משפחה שנמצאת בצפון שלא - - - המינימום פה זה סנדויץ', אני לא רוצה להגיד - - -

<קריאה: הכל מלא, הכל מלא.

<קריאה: אחרי תשעה באב עד ראש חודש אלול, זה ימי בין הזמנים, הצפון שורץ עשרות אלפים.

<קריאה: אני מדבר כרגע מבחינה תיירותית - - -

<קריאה: תיירותית.

דוד אמסלם: יש שם שולחן אחד, על מה אתה מדבר.

<קריאה: לא, לא, לא - - -

<קריאה: אנשים מביאים שולחנות.

דוד אמסלם: שואל, השטח הזה ביום יום מה קורה איתו, אני - - - זה יכול להיות חניונים - - -

<קריאה: אם אתה תשים פה שולחנות הלך משטח ההדלקה.

<קריאה: גם הלך החניון.

<קריאה: (התחלת הישיבה)

דוד אמסלם: אני מתכבד לפתוח את ועדת הפנים והגנת הסביבה בנושא סיור למועצה המקומית במרום גליל.

דוד אמסלם: זה בעצם הסיור שיש לנו שני נושאים: 1) הערכות הגורמים האחראים להילולה ברשב"י, 2) כל פיתוח המתחם כולל כל הטיפול בדוכנים שסביב המתחם.

דוד אמסלם: אני מעביר את רשות הדיבור למאחר שלנו, תודה עמית באמת על כל האירוח.

<עמית סופר: תודה דודי.

<עמית סופר: שוב לא ברור מאליו שוועדת הפנים מגיעה לפה ומתכנסת ולומדת את הבעיות של המורכבות וחלק מהנושאים שהצגת.

<עמית סופר: ברוכים הבאים לחברי הכנסת.

<עמית סופר: יושב איתנו גם מנהל האזור, מנהל מקרקעי ישראל, תמיר, וכל האורחים הנכבדים, חברי הכנסת, אני אולי אתחיל לומר אבל אני לא סיים אז אני אומר.

<עמית סופר: דודי, מילה-שתיים רק על האזור, המועצה האזורית מרום הגליל לפני שאנחנו מגיעים לסוגייה.

<עמית סופר: המועצה האזורית מרום הגליל היא עם 24 יישובים.

<עמית סופר: פזורה על שטח מאוד נרחב מאזור הלבנון, דובב, אביבים, עד שזור שליד כרמיאל ועד ברש לבנים באזור הכנרת, טבריה.

<עמית סופר: המועצה מגוונת גם באוכלוסייה.

<עמית סופר: יש לנו ממש את כל המיקרוקוסמוס של החברה הישראלית: דרוזים, צ'רקסים, יהודים, ערבים, חרדים.

<עמית סופר: כתוצאה מכך גם מועצה מאתגרת.

<עמית סופר: לענייננו.

<עמית סופר: מתחם הרשב"י - הספקת כבר לשמוע ועשו את ההפרדה בין שגרה ליום ההילולה.

<עמית סופר: אני חושב שצריכה להיות פה הפרדה שאני בעצם מייחס את החשיבות המירבית לשגרה.

<עמית סופר: זאת אומרת, ההילולה זה דבר חשוב אבל זה 24 שעות, 48 שעות בשנה.

<עמית סופר: אבל השגרה היא מאוד חשובה.

<עמית סופר: אני אומר גם כמה מילים מבחינת האתגרים של המועצה, של הרשב"י.

<עמית סופר: הרשב"י, כמובן, זה לא סוד, אתר השני אחרי הכותל מבחינת כמות המבקרים שמגיעים, למעלה מ-1,700,000, כמעט 2 מיליון לפי הנתונים של משרד התיירות.

<עמית סופר: יותר ויותר והמגמה הזאת הולכת וגדלה מפעם לפעם.

<עמית סופר: המועצה, כמובן כתוצאה מכמות המבקרים, שכמובן הכמות מבורכת ואנחנו רוצים לברך על העניין הזה, מתמודדת עם אתגרים לא קטנים.

<עמית סופר: בתשתיות, מתשתיות הביוב, הגנים וכמובן נושא של פחי אשפה, תאורה, חשמל.

<עמית סופר: כתוצאה מכך המועצה מסובסדת באיזשהו סכום ממשרד הפנים אבל כרגע הוא עדיין סכום יחסית סמלי לאתגרים שהמועצה מתמודדת.

<עמית סופר: אבל לזה אנחנו נקדיש דיון בפני עצמו, יכול להיות שאני אבקש גם את הדיון הזה אצלך באחת הוועדות לגבי אתגרי המועצה.

<עמית סופר: אנחנו פה כמו שציינת, אדוני היושב ראש, לגבי שני נושאים שהתחלת אותם בוועדה אצלך.

<עמית סופר: נושא של הרוכלים וסוגיית החניונים.

<עמית סופר: יש פה אנשים מאוד מרכזיים שנוגעים לסוגייה הזאת שעסקו פה וליוו את התכנית.

<עמית סופר: יושב איתנו מנכ"ל משרד הדתות, עודד, ללא הדחיפה וגיוס המשאבים אז לא היינו עומדים גם עם תכנית עכשיו שאמורה לשדרג את כל העלייה לציר הרשב"י.

<עמית סופר: שקודם כל, בראש ובראשונה, תתן מראה מסביר פנים לתייר שהוא מגיע.

<עמית סופר: אני חושב שהתרשמת בכלל מכל האזור של המתחם ואת כל המבנים למטה.

<עמית סופר: מקום, כיאה למקום קדוש, כיאה למקום שקולט לא מעט מבקרים צריך לעבור שדרוג ומתיחת פנים לא קטנה.

<עמית סופר: יש פה את הנושא הסטטוטורי שאני יכול לומר לך, לפחות מאז כניסתי לתפקיד, מלפני שמונה שנים זה עולה ויורד, עולה ויורד.

<עמית סופר: תכניות נכנסות לוועדה, יוצאות, שרים מושכים, שרים לוקחים.

<עמית סופר: אני לא יודע.

<עמית סופר: ואני אומר שוב, אני אומר לגבי התכנית עכשיו שמופקדת, קרוב לוודאי שאנחנו צפויים להתנגדויות רבות.

<עמית סופר: אינני יודע אם תעבור.

<עמית סופר: אבל עדיין אנחנו צריכים לעשות את מה שאנחנו יכולים ללא החסמים הסטטוטורים.

<עמית סופר: כמובן מבחינת השדרוג של התשתיות.

<עמית סופר: אני לא ארחיב בדיבור.

<עמית סופר: אני ציינתי בתחילת המסלול הראיתי לך את הציר ממירון למועצה.

<עמית סופר: ציר שחייבים לתת לו את הדעת גם מבחינת תקצוב, נעים שם גם בשגרה לא מעט אנשים, גם מבחינת התאורה, גם מבחינת הציר, מפגע בטיחותי משמעותי וצריך לתת לזה גם קדימות מבחינת העבודה.

<עמית סופר: זה כרגע בשלב זה.

<עמית סופר: אנחנו נשמע כמובן את הדברים ונפתח את זה לדיון.

<עמית סופר: תודה.

דוד אמסלם: תודה רבה עמית.

דוד אמסלם: קודם כל אני רוצה להודות באמת לח"כים שהשתתפו בסיור הזה, שמשתתפים.

דוד אמסלם: גם אכרם חסון, שרן השכל, אברהם נגוסה ויואב בן צור.

דוד אמסלם: היום אנחנו בחופשה בכנסת, בפגרה.

דוד אמסלם: אז גם כשאין פגרה ח"כים בדרך כלל לא מגיעים אז באמת שאפו על ההשתתפות שלכם בסיור הזה.

דוד אמסלם: יוסי שווינגר, אני רוצה להגיד לך משהו, בגדול עשינו את הסיור, ראינו את העסק.

דוד אמסלם: אני חושב שבסך הכל הסיפור ברשב"י לא מכבד את עם ישראל בלשון המעטה.

דוד אמסלם: איך שנראה קבר הרשב"י היום זה לא מכבד את עם ישראל בלשון המעטה.

דוד אמסלם: אני לא בא אליך בתלונות אני בא כרגע בהיבט הזה לממשלה.

דוד אמסלם: אם אני ראש הממשלה זה לא קורה ככה, אין דבר כזה.

דוד אמסלם: גם אני חושב שהמצב התפתח ככה בגלל שזה נופל בין כל מיני כסאות.

דוד אמסלם: אם אני שומע שמנכ"ל משרד הדתות, איש יקר ובאמת שאני מאוד אוהב אותו, הוא מוביל סלילה של כביש, זה נשמע משהו לא בסדר.

דוד אמסלם: משרד הדתות אמור לעסוק בדתות לא לסלול כבישים.

דוד אמסלם: אז לכן הוא, כנראה, כתוצאה מאילוץ שאף אחד לא מטפל בזה אז הוא נכנס לזה בלית ברירה.

דוד אמסלם: אני מניח שזה לא מתוך בחירה אבל עוד מעט נשמע אותו.

דוד אמסלם: אז בוא תגיד לנו יוסי, מה התכניות שלכם לגבי הנושא של האתר?

דוד אמסלם: בשוטף, אחרי זה ניכנס לסיפור הזה של ל"ג בעומר.

<יוסף שווינגר: שלום לכולם.

<יוסף שווינגר: נגעת ברשותך באיזה נקודה שלא נגמור גם אם נתחיל את הדיון בה נצטרך כמה ימים ולילות זה על ארגון הבעלות בדיוק על מבנה הרשב"י.

<יוסף שווינגר: אני רק יכול להגיד שבגדול, בלי להכנס ליתר פרטים, כי זה באמת הצריך הרבה שעות של דיונים, חלקם נמצאים בבתי משפט.

<יוסף שווינגר: הבעלות על אתר הרשב"י עצמה נמצאת בידי מה שמכונה ועדת החמשה שהורכבה למעשה לפי פסיקת בג"ץ.

<יוסף שווינגר: היא מורכבת מארבעה נציגי הדגשים ונציג המדינה.

<יוסף שווינגר: לכן, כשאנחנו מדברים על האתר עצמו, עם כל הכבוד למדינת ישראל אנחנו יכולים לסייע אבל אנחנו לא המחליטים הבלעדיים בעניין.

<יוסף שווינגר: חשוב לדעת את זה.

<יוסף שווינגר: מה שכן אנחנו עושים כמדינת ישראל לצורך העניין - - -

דוד אמסלם: לא הצלחתי להבין.

דוד אמסלם: אתה אומר שבעצם יש ארבעה הדגשים שמה, שהם אנשים פרטיים, מה זה?

דוד אמסלם: זה עסק פרטי של מישהו?

<יוסף שווינגר: זה גוף ציבורי שנתון לפיקוח רשם ההדגשות במשרד המשפטים אבל אנחנו לא ברי- - - אין לי איתם שיח ושיג למעט הדברים שאנחנו צריכים לרשב"י.

<יוסף שווינגר: אני לא אחראי עליהם והם לא אחראים עלינו.

<יוסף שווינגר: הם למעשה הבעלים איתם הרשות, היום זה הגיע לבג"ץ שיש לנו את הצו ביניים שעד ש- - - דובר על הפתעה, אני - - -

דוד אמסלם: למה מדינת ישראל לא מפקיעה את זה מהם?

<יוסף שווינגר: כי היו התנגדויות שהגיעו לבג"ץ ובג"ץ הציע מתווה כרגע של פשרה לנסות לראות להשאיר את ההדגשים ולהגיע לאיזה נוסחה שתאפשר ניהול משותף של ההדגשות יחד עם מדינת ישראל.

<יוסף שווינגר: כרגע זה באמצע המתווה, הוחלפו ניירות המדב אני מקווה שנגיע לעמק השווה.

<יוסף שווינגר: הבג"ץ עצמו לא רצה להפקיע, אני אומר את האמת.

<יוסף שווינגר: הוא בא לנוסחה של פשרה שתגשר בין הגופים.

דוד אמסלם: כן אבל איך אני תמיד אומר, הבג"ץ לא מנהל לנו את המדינה.

דוד אמסלם: בגדול, העסק - - - אני אומר לך מה אני חושב.

דוד אמסלם: אני בעמדה להסתדר הכל בסדר כל עוד זה לא מפריע לציבור.

דוד אמסלם: הרי בסופו של דבר אנחנו רוצים לפתח את המתקן.

דוד אמסלם: אם מישהו מפריע שמים אותו בצד.

דוד אמסלם: אם צריך אבקה, שמים אבקה.

דוד אמסלם: אבל זה לא פה.

דוד אמסלם: זה לא קשור לבג"ץ כרגע.

<יוסף שווינגר: יש דברים שהם גם מעל כוחותיי, אני מודה.

<יוסף שווינגר: אני גם רוצה להגיד לך שבוא נסתכל על חצי הכוס המלאה, ברשותך.

<יוסף שווינגר: אם אני הגעתי לפה לפני 10 ו-12 ו-13 שנים, לראות מה שנעשה היום אז זה יותר ממהפך.

<יוסף שווינגר: בקושי היו שניים-שלושה משטחי הדלקה.

<יוסף שווינגר: המבנה עצמו לא היה משופץ.

<יוסף שווינגר: הושגה תרומה מקרן ספרא שלמעשה שיפצה והוחלפו התשתיות וצריך גם להגיד מילה טובה לאנשי ועדת החמשה שדואגים לזה ביום יום.

<יוסף שווינגר: באמת צריך להסתכל גם על החלק הטוב.

דוד אמסלם: קודם כל יוסי, אני אומר לך, באמת אני מודה לך על הפעילות שאתם עושים שם.

דוד אמסלם: בסך הכל זה לא פשוט בתנאים האלה לנהל את האירוע.

דוד אמסלם: רק שתבין, אני לא בא אליך בתלונות.

דוד אמסלם: אני אומר, מדינת ישראל כמדינה מתנהלת פה כמו חאפרים.

דוד אמסלם: זה האתר השני בחשיבותו בתיאור שלו למדינת ישראל.

דוד אמסלם: אני מניח שהכותל לא יכול להתנהל ככה בגלל שאז הציבור לא היה מסכים לזה.

דוד אמסלם: אז לכן אני אומר, זה מפריע לי.

דוד אמסלם: אני חושב - - -

<יוסף שווינגר: אתה נכנס פה לכל מיני בעיות.

<יוסף שווינגר: יש אנשים שדווקא באים לפה ולא רוצים לבוא לכותל כי מבחינתם הכותל יותר מדיי ייצוגי.

<יוסף שווינגר: זה עניינים של ויכוחים.

<יוסף שווינגר: יש חסידויות שיבואו לפה ולא יבואו לכותל.

<יוסף שווינגר: אתה נכנס פה לשיעורי סוציולוגיה - - -

דוד אמסלם: יוסי אני לא נכנס כרגע - - -

<יוסף שווינגר: בוא נחזור רגע להילולה ברשותך - - -

דוד אמסלם: לא, לא להילולה.

דוד אמסלם: אני רוצה לשוטף.

דוד אמסלם: אני רוצה להבין מה התכנית בשוטף, אם יש כאלה, האם אתם מובילים איזשהן תכניות פיתוח כוללות, כולל גם ציר הגישה, כולל הסיפור של המתחם.

דוד אמסלם: המתחם נראה לי לא יפה, לא נכון, לא יכול לתת תשובה לעם ישראל.

<יוסף שווינגר: אז התשובה היא כן בגדול.

<יוסף שווינגר: אני מכבד את עודד פלוס להרחיב בעניין הזה כי הוא מוביל, הוא הבוס שלי גם - - -

דוד אמסלם: אני מציע גם שתעזבו כרגע את הביצוע, פחות חשוב לי כרגע הביצוע.

דוד אמסלם: אני רוצה להבין אם יש תכנית כוללת לפיתוח, למעלה כולל דרכי הגישה.

דוד אמסלם: אחרי זה נראה.

<יוסף שווינגר: התשובה היא חיובית.

<יוסף שווינגר: אגב, אני רוצה להגיד לך שלתכנית האופטימלית שרצויה לאתר ודרכי הגישה אליו מדובר ביותר מעשרות מיליונים.

<יוסף שווינגר: למעשה באזור 200-250 מיליון.

<יוסף שווינגר: כל הדיונים מול האוצר שאנחנו רבים איתם על שקלים להילולה כשאתה מדבר על התכניות העתידיות הם בכלל לא לוקחים - - -

דוד אמסלם: לא חכה יוסי, לכן אני מפריד.

דוד אמסלם: אני עושה הפרדה.

דוד אמסלם: אני הרי בא מתחום הביצוע אז לכן כרגע אני עדיין תקוע בתכנון.

דוד אמסלם: ברגע שיהיה תכנון מאושר אז נדע להביא איך להביא את הכסף.

<יוסף שווינגר: הכל נמצא בצנרת, הכל הוכן.

דוד אמסלם: איזה משרד תכנן את זה?

<עודד פלוס: דודי, אני אסביר.

<עודד פלוס: קודם כל אני רוצה לגעת שנייה אחת במה שאמרת לגבי הנושא של ההפקעה.

<עודד פלוס: שר האוצר חתם לפני כמה שנים מעשר.

<עודד פלוס: באו לבית המשפט העליון ואמרו, סליחה, זה קרקע שלנו, אנחנו יושבים פה הרבה מאוד שנים.

<עודד פלוס: התפיסה הייתה ששר האוצר חתם על ההפקעה בא ואמר מה שאתה התחלת.

<עודד פלוס: הוא בא ואמר, לא יכול להיות שמקום שהוא שני בחשיבותו מבחינת מדינת ישראל יהיה לא מנוהל.

<עודד פלוס: ולכן, הגורם שיודע לנהל דברים בסדר גודל כזה זה מדינת ישראל.

<עודד פלוס: בית המשפט העליון אמר אני שומע את - - - יש ממש בטענות שלהם והוא חידש את המנדט של ועדת החמשה, שכמו שיוסי אמר, מורכבת מארבעה נציגי דגשות ויושב ראש ועדת החמשה היום זה הרב רבינוביץ', רב הכותל והמקומות הקדושים, אפרופו - - - חלוקת העבודה עובדת ככה.

<עודד פלוס: ועדת החמשה היא בגדול מגדירה את המדיניות וגוף הביצוע, זה המרכז הארצי למקומות קדושים.

<עודד פלוס: אנחנו נמצאים כרגע - - -

דוד אמסלם: דרך אגב, ההדגשות הם גם שותפים בעלויות הפיתוח או שהם מהאו"ם?

<עודד פלוס: לא, לא, לא - - -

דוד אמסלם: רק לניהול?

דוד אמסלם: אין להם כאילו - - - כסף מהבית הם לא מביאים?

<עודד פלוס: הם לא מביאים כסף.

<עודד פלוס: אני לא אכנס לזה.

<עודד פלוס: הם מייצרים - - - אנחנו נמצאים ממש - - - לפני משהו כמו חודש הועברה להדגשות טיוטה שהכין אותה ארז קמיניץ שהוא המשנה ליועץ המשפטי לממשלה, הוא לקח להוביל עליו את העניין הזה לקראת המדינה יחד איתנו, יחד איתי, כדי לנסות ולייצר איזשהו מתווה עבודה - - - אנחנו אמורים לייצר באמצעות המסמך הזה, זה מסמך שאנחנו מחכים לתגובה, איזשהו מתווה עבודה שיגדיל את הסמכויות, מי עושה מה, איזה פעולות מבוצעות.

<עודד פלוס: יש הרבה מאוד פעולות שאמורות להיות מבוצעות באתר.

<עודד פלוס: גילוי פולשים, חדר נרות, יש הרבה סוגיות שהמבנה הזה אמור לטפל בהן.

<עודד פלוס: עכשיו אני רוצה להגיע ל- - - הסטטוטורי.

<עודד פלוס: לפני כמה שנים הייתה תכנית שעמדה לפני אישור.

<עודד פלוס: זו הייתה תכנית שהייתה טעונה אישור - - -

דוד אמסלם: אז בעצם ועדת החמישה היא בעצם אמורה לגבש את המדיניות מתי?

<עודד פלוס: גם על זה יש מחלוקת.

<עודד פלוס: אנחנו כרגע נמצאים בדיוק - - - בשלב הגיבוש.

<עודד פלוס: אנחנו העברנו להם איזשהו מתווה מבחינת המדינה.

<עודד פלוס: אני התפיסה שלי הייתה כזאת:

<עודד פלוס: אם מדינת ישראל בגדול רצתה להפקיע אז אפשר לדבר על משהו שהוא פחות מהפקעה, הפקעה מינוס.

<עודד פלוס: התפיסה של ההדגשות אומרים, לא, סליחה, תורידו את ההפקעה מסדר היום, בואו נתחיל את הדיון מההתחלה, אנחנו רוצים הרבה יותר סמכויות, גם בשגרה וגם בהילולה.

<עודד פלוס: והנושא הזה כרגע, חבל שנפתח אותו, אנחנו העברנו את הנייר שלנו, מדינת ישראל העבירה את הנייר שלה - - -

דוד אמסלם: אל תכנס לזה, אני כאן כבר אגיד לסיכום - - - אני אקבע פגישת עבודה עם קמיניץ, אתה, יניב ויוסי כדי לראות איפה הדברים עומדים.

דוד אמסלם: משהו פה נראה לי מוזר אבל בוא נתקדם.

<עודד פלוס: לא זה לא מוזר, תשמע והכל יהיה - - - דודי, לא כל מה שאנחנו עושים זה מוזר - - -

דוד אמסלם: לא, הסיפור, תראה, הפקעת שר האוצר זה בחוק.

דוד אמסלם: אתה מפקיע ממישהו שהקרקע היא שלו.

דוד אמסלם: אתה לא מפקיע קרקע שלא שלך - -

<עודד פלוס: דודי מאחד ואתה כל כך מנוסה - - -

דוד אמסלם: - - לכן לא הצלחתי להבין איך בג"ץ בכלל מתערב בעניין.

דוד אמסלם: אבל בואו נעזוב את זה כרגע.

דוד אמסלם: אם הוא בא בתקן של מפשר זה תמיד טוב.

דוד אמסלם: אבל בסוף צריך לחתוך.

דוד אמסלם: בגלל שיש פה הר, יש פה אתר מקודש, יש חצי מיליון איש שבאים באירוע ביום אחד שאין דבר כזה אפילו לא בכותל כמעט.

דוד אמסלם: וביום יום באים לפה עשרות אלפי אנשים ואנחנו מתקשקשים עם איזה כמה הדגשות.

דוד אמסלם: בבקשה.

<עודד פלוס: אני מקבל את ההצעה.

<עודד פלוס: אנחנו נשב ונציג את זה.

<עודד פלוס: בוא נדבר על המצב הסטטוטורי - - -

דוד אמסלם: רק שנייה לפני כן, מי הזמין את העבודה של התכנון?

<עודד פלוס: משרד הפנים.

דוד אמסלם: באמצעות מי?

<עודד פלוס: שנייה לפני ונגיע לזה.

<עודד פלוס: הייתה תכנית שעמדה בפני אישור והייתה תכנית שהייתה טעונה אישור שר הפנים - - -

דוד אמסלם: מי הגיש את התכנית?

<עודד פלוס: משרד הפנים.

דוד אמסלם: מי, מי?

דוד אמסלם: יוסי, אתם או ש - - -

<קריאה: מנהל התכנון.

<קריאה: מנהל התכנון בזמנו בורסיה הקודמת - - -

<קריאה: סליחה סליחה זה לא, משרד התיירות הגיש.

דוד אמסלם: משרד התיירות?

<מרדכי הלפרין: מדבר על לפני 20 שנה - - -

<עודד פלוס: בתקופה של אלי ישי הייתה תכנית שהייתה אמורה להתקשר - - -

<מרדכי הלפרין: ואלי לא רצה לחתום עליה.

<עודד פלוס: והוא לא רוצה לחתום עליה.

<מרדכי הלפרין: אדריכל פינסי הכין אותה בהזמנת משרד התיירות.

דוד אמסלם: הבנתי.

דוד אמסלם: לפני 20 שנה מרדכי?

<מרדכי הלפרין: זה התחיל לפני 20 שנה.

דוד אמסלם: בוודאי התחיל לפני 20 שנה.

דוד אמסלם: איך אמר דוד המלך - - -

<מרדכי הלפרין: עברנו את הכל, הגיעה חתימת שר, לא רצה לחתום.

דוד אמסלם: איך אמר דוד המלך, צאו התפרנסו זה מזה.

<עודד פלוס: בעקבות התכנית שנפלה הוקמה, מי שלקח את האחריות, עכשיו תתקן אותי אם אני טועה, זה משרד הפנים ולקחו אדריכל בשם ערן מדל מטבעון, הוא הכין את התכנית - - -

דוד אמסלם: דווקא משרד הפנים.

<עודד פלוס: משרד הפנים.

<עודד פלוס: הייתה ועדת היגוי שעמדה מאחורי התכנית הזאת והתכנית הייתה אמורה - - - כשאני נכנסתי לתפקיד התכנית הזאת הייתה מונחת ורצו להפקיד אותה ואף אחד לא היה מוכן לקחת אחריות על התכנית.

<עודד פלוס: אני לקחתי את האחריות על התכנית ואני חתמתי כמגיש התכנית.

<עודד פלוס: אני עודד פלוס - - -

דוד אמסלם: משרד הדתות.

<עודד פלוס: כן.

<עודד פלוס: כי אני ראיתי אם אנחנו לא - - - אז זה לא יהיה ואני היה לי שיקול ובאתי ואמרתי, מאחר ומשרד הדתות הוא רלוונטי לעניין הזה עדיף שאני אשלוט בעניין יחד עם הוועדה המחוזית ואני חתמתי על התכנית ואני מעורב יחד עם רותי שנמצאת פה ויחד עם אורי - - - שהוא ראש הוועדה המחוזית בכל ההליכים כולל מינוי חוקר שצריך להיות פה.

<עודד פלוס: התכנית כרגע נמצאת בהפקדה, הוגשו התנגדויות - - -

<קריאה: כמה?

<עודד פלוס: הכמות היא לא גדולה אבל כל התקדמות היא מורכבת מכאן ועד הודעה חדשה, פותחת המון המון נושאים - -

דוד אמסלם: עוד מעט נשמע את הוועד המחוזי.

<עודד פלוס: - - פותחת המון נושאים שהם ברגש ובשכל ובסטטוטוריקה ובתכנון ובכל.

<עודד פלוס: כל מה שאפשר להעלות ברשב"י זה מרכז - - -

דוד אמסלם: אני מניח שבמדינת ישראל הוגשו תכניות קצת יותר מורכבות מפה.

דוד אמסלם: בוא נתקדם.

<עודד פלוס: אני לא בטוח.

דוד אמסלם: לא בטוח?

דוד אמסלם: כל קו רכבת סטטוטוריקה הוא יותר מסובך.

<עודד פלוס: אוקיי, קדימה.

<עודד פלוס: עכשיו מאחר ואני, אני חוזר למה שהצגתי לכם גם בדרך - - -

דוד אמסלם: אז רק שנייה, זה בהפקדה כרגע?

<עודד פלוס: זה כרגע בהפקדה.

<עודד פלוס: יסתיים שלב הגשת ההתנגדויות, אנחנו עכשיו בדקנו שהתכנית הזאת לא כדאי שהיא תידון בוועדה המחוזית במליאה אלא כדאי שיהיה חוקר שישב וידון בכל דבר.

<עודד פלוס: כרגע, נמצאים בשלב שלפני שמינו.

<עודד פלוס: בחרו את החוקר, חתמו איתו חוזה, אני מבין, אוטוטו.

<רות רוטנשטרייך: בודקים ניגוד עניינים.

<רות רוטנשטרייך: שלב של בדיקת ניגוד עניינים אבל יש - - -

דוד אמסלם: מה זאת אומרת?

דוד אמסלם: כבר שמתם בנאדם שהוא בבעיה של ניגוד עניינים?

דוד אמסלם: עוד לא התחלתם?

<עודד פלוס: בודקים שאין ניגוד עניינים.

<רות רוטנשטרייך: אנחנו מעריכים שאין, הוא צריך לעבור את ה- - -

דוד אמסלם: כמה שנים תצטרכו לבדוק שהוא לא בניגוד עניינים?

<רות רוטנשטרייך: כמה שבועות.

דוד אמסלם: טוב.

<עודד פלוס: אבל דודי מאחר ו - - -

דוד אמסלם: אבל זה החוקר.

דוד אמסלם: עוד לא לקחתם חוקר וכבר אתם בודקים - - -

<רות רוטנשטרייך: יש, למה, יש שם ויש בנאדם ויש חוקר - - -

דוד אמסלם: לא הבנתי, יש חוקר?

<רות רוטנשטרייך: יש שם מומלץ על ידינו והוא נבדק היום על ידי היועץ המשפטי של לשכת התפעול שהוא לא יהיה חס וחלילה בניגוד עניינים.

<רות רוטנשטרייך: ברגע שהיא תאשר את זה - - - הוא יכול להתחיל לעבוד.

דוד אמסלם: כמה זמן העבודה הזאת תקח לדעתכם?

דוד אמסלם: ההמלצות של החוקר?

<רות רוטנשטרייך: אני מניחה שכמה שבועות עד חודשיים.

דוד אמסלם: ואז בעצם מה, ואז אתם - - -

<רות רוטנשטרייך: אז מתכנסת ועדת התנגדויות, הוועדה המחוזית - - -

דוד אמסלם: ואז אתם שומעים את המתנגדים?

<קריאה: חודשיים לעבודת חוקר קודם כל.

<רות רוטנשטרייך: תלוי, זה פחות או יותר מה שנתנו לו אבל במידה והוא יצטרך עוד - - -

דוד אמסלם: יש לו חגים, טוב.

<עודד פלוס: דודי, אני ברשותך, אני למרות באמת כל הרצון הטוב לפי הערכה שלי, תכנית כזאת, בגלל המורכבות שלה היא תקח הרבה זמן.

<עודד פלוס: ואנחנו יודעים כולנו כמה זמן לוקח הליך תכנוני במדינת ישראל.

<עודד פלוס: ולאור העובדה הזאת, יש לי כאן את התכנית, אפשר לראות, היא מורכבת.

<עודד פלוס: אני לא מדבר איתך על שלב הביצוע, רק בשלב הסטטוטוריקה.

<עודד פלוס: לאור העובדה שאני הערכתי ש - - -

דוד אמסלם: דרך אגב, מה כוללת התכנית, בגדול?

<עודד פלוס: הסדרת האתר- - -

דוד אמסלם: הסדרת האתר ודרכי גישה?

<עודד פלוס: דרכי גישה.

<עודד פלוס: הוצאת מתקנים מחוץ לאתר - -

דוד אמסלם: ברור, הסדרת האתר.

<עודד פלוס: - - שישרתו אותו.

<עודד פלוס: דרכי גישה מורכבות כדי לא לפגוע במרקם החיים של המושב.

<עודד פלוס: בקיצור - - -

<קריאה: הריסת מבנים בלתי חוקיים בתוך האתר עצמו.

דוד אמסלם: ברור ברור, הסדרת האתר ודרכי גישה, בסדר.

דוד אמסלם: אני מבין שהתכנית כוללת רק את השוטף, את הביקורים השוטפים באתר, לא בפיק של ל"ג בעומר, שעוד מעט נדבר עליו.

<עודד פלוס: זה נותן מענה גם לל"ג בעומר - - -

<רות רוטנשטרייך: התכנית נותנת מענה לשגרת היום יום לכל ימי השיא, לכל ימות השנה, למעט ההילולה.

<רות רוטנשטרייך: שכל ההילולה עמדה לנגד עיני המתכננים כשהם באו לעשות את התכנית.

<רות רוטנשטרייך: אז התכנית נותנת איזשהו בסיס תכנוני שיאפשר את ההילולה.

<רות רוטנשטרייך: אבל כל המתקנים האקסטרא שצריך לעשות לצורך ההילולה, כמו שירותים ומערך המשטרה זה לא נותן.

דוד אמסלם: אז אם אני יכול לסכם את מה שאת אומרת, את אומרת, תראה, אנחנו נותנים בעצם למעלה את האופציה של ההילולה גם.

דוד אמסלם: אני מניח משטחים, קווי ניקוז, ביוב, מים שמתחברים אליהם באופן, מה שנקרא, חיבור מהיר וכולי.

דוד אמסלם: אבל אנחנו לא נותנים תשובה כרגע לגבי הנושא של התחבורה.

דוד אמסלם: בגלל זה מניח, זה לא באתר.

דוד אמסלם: זה מה שאת אומרת.

<עודד פלוס: מה שאמר רוזנשטיין, יש דברים מסוימים שאפשר היה להרחיב.

<עודד פלוס: החניון הקרוב, אותו מעגל תנועה שעליו הוא מדבר ודאי אף אחד לא מנבא על חניון גנוזין ועל חניון פרוג שזה לא יכול להיות - - - מאחר ואני קצת הייתי סקפטי לגבי לוחות הזמנים לאישור התכנית ביקשתי לגזור מתוך התכנית דרך, את אותה דרך שתארתי לפניכם בסיור, שאפשר יהיה להריץ אותה בזמן מהיר יחסית והיא לא תתעכב עם התכנית.

<עודד פלוס: הדרך הזאת - - - יש דיון ב-7.8 בוועדה המחוזית לקראת הפקדה של התכנית הקטנה.

<עודד פלוס: אנחנו קוראים לה תכנית איתי זהבי.

<עודד פלוס: וכמו שאמרתי, לגבי הדרך יש גם תקצוב.

<עודד פלוס: במסגרת ההסדר של הממשלה מול קק"ל נקבעו כל מיני פרויקטים חיוניים- - -

דוד אמסלם: הדרך העוקפת?

<עודד פלוס: הדרך העוקפת, כן.

<עודד פלוס: כי הדרך הזאת עוברת בדרך יער של קק"ל.

דוד אמסלם: זה מתבסס על ציר קיים?

<עודד פלוס: זה לא ציר - - -

דוד אמסלם: דרך עפר מסוימת.

<עודד פלוס: דרך עפר, יש עצים שצריך לפנות - - - דרך יער.

<עודד פלוס: ואני רוצה להאמין שהתכנית הזאת, אם אנחנו נצליח ב-7.8 היא תופקד בלי התנגדויות.

<עודד פלוס: יש 10 מיליון ₪ שנמצאים, אני בהתכתבות מול אלי גרונר ומול אגף תקציבים לגבי ההקצאה של הכסף הזה מתוך הכסף של קק"ל.

<עודד פלוס: זה 10 מיליון, אני יש לי עוד 2.5 מיליון.

<עודד פלוס: בסך הכל עלות הציר הזה היא 12.5 מיליון ₪.

<עודד פלוס: יש לי תמחור, יש לי הכל - - -

דוד אמסלם: שמה הוא כולל, חוץ מאספלט, מה זה כולל?

<עודד פלוס: זה כולל אספלט הלוך וחזור, מדרכה ותאורה.

<עודד פלוס: אני רוצה להמשיך דברים שעמית אמר קודם.

<עודד פלוס: נעשתה בשנה האחרונה עבודה מאוד מאוד יפה להסדיר ציר מהיישוב ספסופה עד לכניסה למירון שפעם אנשים היו הולכים על הכביש.

<עודד פלוס: יש ציר לאורך כל - - - נקרא כביש 89 - - - לאורך כביש 89 ציר שאפשר לנהל תנועה של הולכי רגל בלי שהם הולכים על הכביש, פעם הם היו הולכים על הכביש, כולל תאורה, כולל הכל.

<עודד פלוס: למעשה הציר הזה שאני מדבר עליו משתלב עם אותו ציר שעשה נתי, נתיבי ישראל עשו מספסופה.

<עודד פלוס: זהו מבחינתנו, זה מבחינתנו שני ה- - - כשדיברת על הסדרת - - -

דוד אמסלם: דרך אגב, למעלה בהר, רות, גם הנושא של הדוכנים וכו' גם בתכנון שלכם?

דוד אמסלם: זאת אומרת גם בקטע שיש לכם התייחסות לנושא הזה?

<רות רוטנשטרייך: כן.

דוד אמסלם: אני מבין שזה ברמת התב"ע.

דוד אמסלם: זה רק ברמת הכתמים אבל בעיקרון אתם אפשרתם שימושים כאלה?

<רות רוטנשטרייך: אפשרנו שימושים במקום מאוד מסוים.

<רות רוטנשטרייך: לא במקום שהם נמצאים עכשיו - - -

דוד אמסלם: לא חשוב, אני אומר בגדול.

<רות רוטנשטרייך: יש מענה בתכנית איפה אפשר להגיש - - - אני חייבת להגיד שיוגשו התנגדויות של בעלי הדוכנים.

דוד אמסלם: התנגדויות זה בסדר.

דוד אמסלם: אבל אני שואל שאלה מבחינת הנתינה.

דוד אמסלם: הרי בסך הכל יש שם אנשים, הרי כשמגיעים הרבה מאוד אנשים צריך לתת להם שירותים.

דוד אמסלם: חוץ משירותים שירותים יש עוד מגוון שירותים.

דוד אמסלם: הם צריכים מים, הם צריכים מזכרות, הם צריכים נרות.

דוד אמסלם: יש מה שנקרא אופי של מקום כזה, יש איפה שהדוכן הרי לא קיים סתם, אם הציבור לא היה נדרש לזה אז לא היה דוכן.

<רות רוטנשטרייך: יש איזור אחד בתכנית שבאזור שגם מתחתיו יש אזור מסחרי, יש שם את כל שירותי ההנהלה של המתחם, המשטרה ו- - - וזה תופס הפרשי גובה ובאזור התחתון שלו יש אפשרות למסחר קמעונאי- - -

דוד אמסלם: אתם עושים שם מרכז מבקרים, משהו?

דוד אמסלם: יש איזשהו מרכז מבקרים, מישהו מקבל, בא מגיע לרשב"י מקבל גם קצת היסטוריה, מקבל משהו, משהו מסודר כמו כל מקום מסודר.

<רות רוטנשטרייך: זה בא לידי ביטוי באותם מבנים של משרדי ההנהלה.

<רות רוטנשטרייך: דיי עצרו אז הסממנים התיירותיים של האתר.

<רות רוטנשטרייך: עצרו כתוצאה מזה שלמדנו את הלקחים מהתכנית הקודמת שבוטלה.

<רות רוטנשטרייך: היא בוטלה בגלל שנאמר שיש שם סממנים תיירותיים מדיי והמקום הפך להיות תיירותי ולא דתי.

<רות רוטנשטרייך: אז המיזוג הזה בין תיירות ודתי זה ניסינו לשמור בתכנית הנוכחית כדי כמה שיותר למנוע התנגדות.

<רות רוטנשטרייך: צריך לקרוא את התכנית לעומק.

<רות רוטנשטרייך: יש סממנים בעיקר דתיים, כל המסחר הוא לטובת שירותי דת ולא מסחר תיירותי.

<רות רוטנשטרייך: דיי ניסינו לנתב את זה לכיוון של אתר דתי ולא אתר תיירותי.

<רות רוטנשטרייך: יש משרדי הנהלת המקום ששם אפשר לעשות מה שרוצים.

דוד אמסלם: הבנתי.

<עודד פלוס: עוד שתי נקודות.

<עודד פלוס: יש עוד שני דברים שאנחנו מטפלים בהם כרגע.

<עודד פלוס: בנוסף למה שהראיתי לכם, הרחבת משטחי ההדלקה שהסתובבנו שם בפועל בשטח.

<עודד פלוס: שירותים.

<עודד פלוס: יש לנו בעיה עם שירותי גברים - - - יש שם כמה מבנים כאלה מצחיקים שזה השירותים שבאים - - -

דוד אמסלם: מה שאתה אומר אני מבין.

דוד אמסלם: עכשיו העברת ל- - - אחר.

דוד אמסלם: אתה אומר, יש תכנון עד שנגמור את התכנון וכו' יש מצב ביניים שאנחנו צריכים לטפל בו עכשיו.

<עודד פלוס: רק הערה כי אמרת תכנית - - -.

<עודד פלוס: התכנית הזאת היא תכנית מפורטת ברמה שאפשר להוציא ממנה לבנייה.

<עודד פלוס: חשוב להגיד.

<עודד פלוס: גם התכנית של - - - וכמובן גם התכנית של איתי זהבי, מה שאני מדבר.

<עודד פלוס: עכשיו באמת כדי לתת מענה לתקופת הביניים.

<עודד פלוס: אנחנו עושים עכשיו יחד עם המועצה האזורית.

<עודד פלוס: בשיתוף פעולה, באמת, אני לא אמרתי אבל עמית ואורית, מהנדסת המועצה, עומדים לענייננו בכל דבר שרק צריך.

<עודד פלוס: עשינו חילופי שטחים לצורך בנייה של שירותים.

<עודד פלוס: הבאנו תרומה מקרן ספרא שתאפשר לנו בנייה של שירותים בכמות גדולה שתתאים פה לאתר.

<עודד פלוס: כמובן, זה לא להילולה, מדברים על השוטף, אבל גם בשוטף - - -

דוד אמסלם: איפה שהראית לנו את המשטח שם של ה-1500 מטר?

<עודד פלוס: לא.

<עודד פלוס: איפה שהבוטקה הראשון.

<עודד פלוס: הכי קרוב לכניסה.

<עודד פלוס: יש לזה, אגב, השפעה, לגבי הנושא של הבוטקה הגענו לסיפור של השירותים.

<עודד פלוס: זה נושא אחד.

<עודד פלוס: ומה שאנחנו ראינו את ציר העלייה.

<עודד פלוס: יש מיזם ששותפים לו המשרד לשירותי דת, נגב גליל והמועצה האזורית, המועצה האזורית היא הגורם המבצע, להסדיר את כל ציר העלייה שהוא יהיה נורמלי עם פרגולות, עם ספסלים, עם נקודות שתייה וכל הדברים האלה.

דוד אמסלם: תודה רבה.

דוד אמסלם: תמיר, איפה אתם בלופ הזה?

דוד אמסלם: או שאתם מהאו"ם.

<תמיר ברקין: לא, לא אנחנו ממש לא מהאו"ם אבל אנחנו משתדלים להיות באו"ם ולא להפריע לכל העסק לעבוד.

<תמיר ברקין: אנחנו עובדים בשיתוף מלא עם המקומות הקדושים, משרד הדתות.

<תמיר ברקין: אנחנו נרתמנו למשימה, נתנו את מה שיכלנו לתת לגבי התכניות הזמניות לצורך ההילולה.

<תמיר ברקין: אנחנו גם זיהינו שלא ניתן בזמנו מידע לגבי החניונים מסביב שזה - - -

דוד אמסלם: עוד מעט אני אגיע לחניונים.

דוד אמסלם: דבר על ההר עצמו.

<תמיר ברקין: לגבי ההר עצמו אנחנו נתנו זמן מסוים להקמת הטריבונות ומה שכולל סביב הדבר הזה.

דוד אמסלם: מה זה, מה זאת אומרת?

<תמיר ברקין: הטריבונות הן משהו מסחרי- - -

דוד אמסלם: קודם כל השטח של הטריבונות זה שטחי מדינה?

<תמיר ברקין: כן.

דוד אמסלם: נתנו את זה לתקופה זמנית.

דוד אמסלם: אני שואל, זה שטחי מדינה?

<תמיר ברקין: שטחי מדינה.

דוד אמסלם: אז למה זה - - -

<תמיר ברקין: הקבר עצמו - - -

דוד אמסלם: לא עזוב את הקבר.

<תמיר ברקין: לא, הוא החלק הפרטי שעליו דובר קודם.

דוד אמסלם: הבנתי.

דוד אמסלם: אני שואל כרגע אז - - - אותנו מעניין השטחים מסביב לקבר.

דוד אמסלם: הקבר עצמו זה הקבר עצמו.

דוד אמסלם: השטחים שם, הטריבונות האלה, איך הם עומדים ככה כל השנה?

<תמיר ברקין: הם לא עומדים ככה שנה.

דוד אמסלם: לא.

דוד אמסלם: כל השנה.

<תמיר ברקין: שאלה טובה.

<תמיר ברקין: אנחנו נתנו, ותיכף יענו חבר'ה של משרד הדתות, של המקומות הקדושים, לתקופה מוגבלת את הטריבונות האלה כשימוש חורג שהוועדה המקומית מחוזית צריכים לאשר אותן.

<תמיר ברקין: אנחנו לא - - -

דוד אמסלם: אני מבין שבל"ג בעומר צריך להקים טריבונות אחרת אי אפשר לשים את הקהל.

דוד אמסלם: זה לא המקום הראשון בארץ שמקימים טריבונות.

דוד אמסלם: אני רק אסבר את אוזנך, בבריכת הסולטן, כל שנה מקימים טריבונות ומפרקים אותן, בכמות קצת יותר גדולה מפה.

דוד אמסלם: וקבלן פרטי מתקין אותן ואחרי מספר חודשים מוריד אותן.

דוד אמסלם: עכשיו אני שואל שאלה, הרי הטריבונות האלה עומדות ככה קודם כל ברמת העיקרון, א' - הן מכוערות, עומדות שם ככה והן גם לא מנוצלות כל השנה.

דוד אמסלם: זה פעם אחת- - -אני שואל את המנהל, הרי אני לא בא אליכם אני בא למנהל הרי בסך הכל זה קרקעות מדינה.

דוד אמסלם: אם אני אבנה איזה טריבונה באיזשהו מקום - - -

<עודד פלוס: הוא עושה לנו טובה הוא - - -

דוד אמסלם: אז אולי שלא יעשה לכם טובה כזו.

דוד אמסלם: דבר שני, גם ברמת הבטיחות, הרי הטריבונה הזאת יושבת שם ועוד מעט גשם, שמש, הרי ברור לך שזה לא מחזיק מעמד וזה כספי מדינה.

דוד אמסלם: לא שומרים ככה על ציוד.

<תמיר ברקין: א' - אני לא ועדה לתכנון ובנייה ואני לא זה שנותן את ההיתר לבנייה ולא בודק אם זה בנוי כמו שצריך.

<תמיר ברקין: דבר שני אנחנו נתנו את הטריבונות האלה לתקופה זמנית - - -

דוד אמסלם: כמה זה זמנית?

<תמיר ברקין: לשלושה חודשים או חודשיים, לא זוכר בהסכם בינינו, יש חודש חודשיים אחרי ההילולה כדי לאפשר את כל הפעילות שצריכה לבוא אחרי זה כדי לפרק את ה- - -

דוד אמסלם: זאת אומרת אתם נתתם להם את זה לאישור לשלושה חודשים.

<תמיר ברקין: נכון.

דוד אמסלם: אז למה זה עומד יותר?

<תמיר ברקין: אני לא בטוח שזה יותר.

<תמיר ברקין: כמה אנחנו כבר לפני ההילולה, עבר זמן - - -

דוד אמסלם: אני מבין שזה עומד ושנתיים לא זז.

<תמיר ברקין: אבל אם אני מבין נכון הוועדה המחוזית ביקשה להשאיר את זה לשימוש חורג לתקופה יותר ארוכה, תקנו אותי אם אני טועה.

<תמיר ברקין: זה מה שהדגשתם.

<תמיר ברקין: מבחינתנו זה עדיין לא אושר.

<תמיר ברקין: כל זמן שזה לא אושר - - -

דוד אמסלם: טוב, הבנתי תמיר.

דוד אמסלם: אני רוצה עכשיו ללכת איתך דווקא לנושא השני.

דוד אמסלם: תראה, אנחנו עשינו סיבוב בחניונים למטה.

דוד אמסלם: אני גם היו לי הרבה שיחות עם הרב מוזס ואני חושב שהבעיה, אני מחלק את העסק לשני חלקים, אני מדבר כרגע רק על ההילולה.

דוד אמסלם: הסיפור של ההילולה הבאה ומתנהל כמו שמתנהל, קצת יותר טוב, קצת פחות טוב, נשים שנייה בצד, הבעיה היא איך מגיעים לשם.

דוד אמסלם: אתה צריך להגיע, אתה בעצם צריך לאפשר לאנשים כמעט ב-24 שעות, כמעט 400 אלף איש להגיע, חלקם זה בשעות ממש חופפות.

דוד אמסלם: זאת אומרת, זה פתאום איזה שש שעות ראשונות צריכים להגיע איזה 100-150 אלף וטכנית יש בעיה.

דוד אמסלם: אנחנו הסתובבנו והבנתי שיש לנו פה בעיה בעיקר בחניונים הקרובים בעיקר ברמה של הפריקה והטעינה.

דוד אמסלם: יכול להיות שהם צריכים לחנות כאן, יכול להיות שאתם מאמצים אכסניות במרחק קצת יותר רחוק מכאן זה פחות חשוב.

דוד אמסלם: אבל כשאתה מביא אנשים ואתה פורק אותם למטה אתה חייב לתת אופציה לאוטובוסים להתארגן וגם לאסוף אחרי זה את האנשים.

דוד אמסלם: הרי אנשים לא יכולים ללכת איזה 20 ק"מ, בוודאי לא אחרי שלילה שלם הם מתפללים.

דוד אמסלם: אנחנו עשינו סיבוב למטה בחניון - - -

<קריאה: במעגל תנועה.

דוד אמסלם: במעגל תנועה.

דוד אמסלם: יש שם שטחים נרחבים מאוד לכיוון השמורה.

דוד אמסלם: קודם כל הסיפור עצמו לא מוסדר כמו שצריך, אני לא בא אליך בטענות אני בא, עוד מעט נשמע כאן, ככה לא מסדירים חניונים, בטח לא באתר מהסוג הזה.

דוד אמסלם: אני הסדרתי כמה חניונים בחיים שלי, תאמינו לי, בכמות קצת יותר גדולה מהחניונים פה וברמה טיפה קצת יותר מסודרת וברמה קצת יותר איכותית מאשר מה שאנחנו רואים שם.

דוד אמסלם: אז אני שואל ברמה העקרונית האם מבחינת השטחים, עזוב כרגע הפיתוח.

דוד אמסלם: הרי זה לא מספיק.

דוד אמסלם: אני שאלתי את ראש המועצה וגם את מרדכי מה יש אחרי הגדר.

דוד אמסלם: יש שם גדר בקר כזו, יש שם קטע למרעה.

דוד אמסלם: אז אם זה קרקעות מדינה יש לכם בעיה בעצם לבוא ולהרחיב את החניונים לכיוון הזה שם?

<תמיר ברקין: קודם כל אני ככה.

<תמיר ברקין: מה שאתה הסתובבת וראית את המעגל תנועה, מה שנקרא, יושב כרגע על תכנית תיירותית, לא מוגדר לחניות, תכנית תיירותית מאוד ישנה, אבל היא קיימת, אף אחד לא שינה אותה.

<תמיר ברקין: כל מה שאתה רואה בשטח, חניון, זה יושב על תכנית תיירותית, לא על חניון.

<תמיר ברקין: רק להגיד את זה שאנחנו אפשרנו את הפעילות הזאת אבל היא עדיין לא פעילות מוסדרת תכנונית.

דוד אמסלם: אולי הגדרתי לא נכון.

דוד אמסלם: אין עניין להשיב את כל השטח כל השנה ככה.

דוד אמסלם: אפשר לעשות בו שימושים נוספים שחלק גדול מזה זה חניונים.

דוד אמסלם: אני מניח שאם יקום שם איזשהו מרכז מסוים, אני לא יודע מה, משהו תיירותי, אבל יהיו לו חניונים גדולים אז הוא יעמוד לטובת ההילולה באותו יום.

דוד אמסלם: זה לא שצריך להקים שם חניונים ולסגור את העניין פעם בשנה באים לשם ופותחים את זה.

<תמיר ברקין: אנחנו באמת מתחברים למה שאתה מעיר ואומר.

<תמיר ברקין: החניונים שאנחנו תכננו ואתה לא רוצה כרגע לדבר עליהם, הם באמת לוקחים את מה שאתה אומר.

<תמיר ברקין: חניון גדול שבמשך כל השנה יהיו גם פעילויות - - - אחרות.

<תמיר ברקין: זה משולב עם הדברים האלה.

<תמיר ברקין: לגבי העניין הזה אנחנו צריכים לשקול באמת ולראות אם אפשר למכרז את המקום הזה - - -

דוד אמסלם: לא, לפני כן - - -

<תמיר ברקין: לאפשר תכנון וגם פעילות חניות ופעילות של המשטרה למה שהיא צריכה.

<תמיר ברקין: לעשות פעילות לאורך כל השנה מאשר איזור ריק שאין בו פעילות.

דוד אמסלם: קודם כל תמיר אתה צודק.

דוד אמסלם: אבל על השטח, לדעתי, צריך לשבת גם עם שלמה וגם עם כל האנשים, גם עם אגד, עם כל המשתמשים, ולהבין מה הגודל של השטח הנדרש.

דוד אמסלם: כרגע החניונים שם לא מוסדרים.

דוד אמסלם: דרך אגב, הם גם מסוכנים.

דוד אמסלם: יש שם הפרשי מפלסים, יש כמה עצים תקועים באמצע.

דוד אמסלם: וזה חאפר, זה - - - יש שם, אני מבין, שמורת טבע, מה ההגדרה?

<קריאה: הר יהויריף, נמצא כאן הנציג של - - -

דוד אמסלם: לא משנה, שמורת יער.

דוד אמסלם: אני מניח שאתם צריכים לשבת ו- - - יש מה שנקרא מחסנית גידול.

דוד אמסלם: רק לא מזמן גררנו אפילו משמורת טבע כל מיני דברים.

דוד אמסלם: לא מזמן, שבוע שעבר, בוועדה.

דוד אמסלם: אז לכן אני חושב שזה מה שצריך לעשות.

דוד אמסלם: קודם כל לנתח את הצרכים, תשבו על זה.

דוד אמסלם: וברגע שאתם תאפשרו להם להתקדם אז לפחות יהיה לנו כבר ברמה של הרשאה שלכם, עזוב עכשיו סטטוטוריקה, מה שאתם מסכימים או מוכנים לצרף לשטח הזה אז אפשר לעשות כבר הכשרות זמניות בינתיים עד ש - - - אני מסתכל כרגע על השנה הבאה כבר.

דוד אמסלם: אני מניח שעד שנה הבאה לא יהיה שם מגרש משחקים או משטח החלקה על קרח.

דוד אמסלם: לכן אני מסתכל כרגע ואם אתם תסגרו את הקונטור של השטח אז נוכל לבוא ולבקש ממי שצריך לבקש, עוד מעט נשאל מי זה, שיכנס ויכשיר את החניון.

<קריאה: אם באמת הצרכים יצריכו עוד תוספת שטח.

דוד אמסלם: בוודאי.

דוד אמסלם: דרך אגב בוודאי במצב הנוכחי יגיד לך הרב מוזס שיש שם סכנת נפשות.

דוד אמסלם: זאת אומרת, האוטובוסים, דה פקטו הם לא מסוגלים גם לצאת, גם להכנס וגם - - - יכול להיות שצריך לעשות שם הסדר תנועה שונה גם.

דוד אמסלם: אבל אני לא נכנס לזה, אני לא מתכנן תנועה.

דוד אמסלם: אבל בוודאי ובוודאי יש בעיה עם הסיפור של האוטובוסים.

דוד אמסלם: לגבי הנושא של הניהול השוטף שם, למה הטריבונות שם?

<עודד פלוס: אחת הבעיות - - -

דוד אמסלם: דרך אגב, מי הזמין אותן, זה של המדינה?

דוד אמסלם: זה בשכירות?

דוד אמסלם: זה בבעלות?

<יוסף שווינגר: יושב ראש ועדת החמשה בשעתו היה אלכס משניצר.

<יוסף שווינגר: הוא הרים את זה.

<יוסף שווינגר: זה דרישה כל שנה אולטימטיבית של המשטרה שיהיו הטריבונות.

דוד אמסלם: ברור לי יוסי.

דוד אמסלם: זה בבעלות המדינה?

דוד אמסלם: מי הרכיב אותן?

<אלי אשר: נתיבי ישראל - - -

דוד אמסלם: נתיבי ישראל ?

<אלי אשר: אני נציג נתיבי ישראל ומה שקרה לפני שלוש שנים, מקומות קדושים אישרו את זה, חיפשו מי שירים את הפרויקט - - -

דוד אמסלם: אני מכיר איך זה עובד.

דוד אמסלם: בא אלכס ואמר, אתם זרוע ביצועית, בואו תשימו את זה.

<אלי אשר: בדיוק.

דוד אמסלם: עכשיו השאלה היא כזו, אתם התנתקתם מהאירוע עכשיו?

<אלי אשר: לחלוטין.

דוד אמסלם: עכשיו זה עומד ככה ו- ?

<עודד פלוס: דודי אני אסביר.

דוד אמסלם: רק שנייה.

דוד אמסלם: נגיד שנה הבאה, עכשיו אנחנו באים לפני - - -

<עודד פלוס: הוא כבר לא בעסק.

דוד אמסלם: אז מי בעסק?

<עודד פלוס: אני בעסק.

דוד אמסלם: בבקשה.

<עודד פלוס: נת"י עשה את העבודה בזמנו שאלכס - - -

דוד אמסלם: אני הבנתי.

<עודד פלוס: הוא היה הזרוע ביצוע.

<קריאה: כל הברזלים האלה שם, מה זה הברזלים האלה, ממתי זה היה?

דוד אמסלם: רק שנייה.

<קריאה: אמא שלי הייתה יושבת באוהלים שם כל החיים שלה.

<קריאה: לקחתם לנו את השטחים האלה.

<קריאה: על מה אתם מדברים.

<קריאה: אי אפשר בכלל לעשות שם אוהל.

דוד אמסלם: אתה מוכן לשבת?

<קריאה: בוא תראה איך הם משתלטים לנו שם על הרשב"י.

דוד אמסלם: אתה רוצה שאני אוציא אותך?

<קריאה: אני אלך כפרה.

דוד אמסלם: אז יאללה, אז תלך.

דוד אמסלם: או שתשב בשקט או שתצא.

<קריאה: אתה כל הזמן מוציא אותי.

דוד אמסלם: בגלל שאתה צועק.

<קריאה: אני למדתי לצעוק ממך, כפרה, בטלוויזיה.

דוד אמסלם: אוקיי.

דוד אמסלם: שנייה, דקה.

<עודד פלוס: אני רוצה להתייחס לנקודה הזאת.

<עודד פלוס: יש לנו בעיה עם ההילולה שאחת הטענות שמשמיעים לפנינו, כל הגורמים לרבות משרד האוצר שכל שנה אנחנו מתקינים ומפרקים.

<עודד פלוס: כל שנה צריך לבצע, אין שום תשתיות קבע, כל פעם עושים את הפירוק וההרכבה.

<עודד פלוס: עליית השוטף של - - - אנחנו התחלנו את ההילולה לפני שאני הגעתי זה הסכום שאושר היה 8.5 מיליון, בשנה שעברה היינו 12.7 והשנה 15.5.

<עודד פלוס: בגלל שההילולה היא מוצלחת, הרבה יותר אנשים באים.

<עודד פלוס: השנה הייתה לנו מורכבות בגלל שזה יצא במוצאי שבת.

<עודד פלוס: אני קיבלתי החלטה, אני אומר החלטה שלי, ברגע שאמרתי אם אני עכשיו אפרק את הטריבונות, ואני יודע שזה לא יפה- - -

<קריאה: זה גם עלות ענקית שאין לנו - - -

<קריאה: איפה תאחסנו את זה?

<עודד פלוס: אם אני אפרק זה אומר לראות שזה מפורק בצורה טובה שאחר כך לא הולכים לאיבוד ברגים וצריך לאחסן את זה ואחר כך עולה להרכיב.

<עודד פלוס: אני אתן דוגמה למשהו שהיה לנו.

<עודד פלוס: היה לנו שנה שעברה גשר מהדרין שהיתד שלו הייתה באזור הבסטות.

<עודד פלוס: קיבלנו הוראה לפרק כי זה הפריע לתנועת הולכי רגל.

<עודד פלוס: השנה לקחנו, פירקנו את הגשר, היינו צריכים להרכיב אותו, זה עלויות, זה מאות אלפי שקלים להרכיב.

דוד אמסלם: ככה צריך להיות.

<עודד פלוס: אוקיי, יכול להיות, אבל זה אומר - - -

דוד אמסלם: תאמינו לי, מה שזול יקר.

<עודד פלוס: דודי, בסופו של דבר - - - שאני עובד עם שמיכה קצרה עם כל הכסף שהצלחתי להביא באקסטרה.

<עודד פלוס: מ-8.5 ל-15.5.

דוד אמסלם: הבנתי.

דוד אמסלם: מי זאת החברה שהקימה את זה, אנחנו בקשר איתה?

<אלי אשר: יש לנו קשר עם החברה שהקימה את זה.

דוד אמסלם: הוא יודע מי הם?

דוד אמסלם: אתם מסונכרנים?

<עודד פלוס: אני לא יודע.

דוד אמסלם: אני שואל.

<אלי אשר: ניתן לבצע את ההתקשרות.

<ישראל דרעי: שמי ישראל דרעי.

<ישראל דרעי: הנושא הזה נבדק על ידי אנשי המקצוע של חברת נתיבי ישראל בזמנו והגיעו למקום עוד שתי חברות חיצוניות שמתמחות בדברים האלה.

<ישראל דרעי: כולם אמרו שלא ניתן לפרק ולהרכיב.

<ישראל דרעי: זה אומר לפרק, לזרוק כל החומר לפח, 12.5 מיליון הולכים לאיבוד.

<ישראל דרעי: יש חוק, זה החלטת - - - של נתיבי ישראל - - -

דוד אמסלם: אם מישהו היה נותן לי תשובה כזאת הוא לא היה עושה את העבודה אבל לא משנה, בוא נמשיך.

<אלי אשר: הגיעו מהנדסים שמתמחים בתחום הבטיחות ובתחום הקונסטלציה ולאחר התייעצות עם שלושה בעלי תפקיד הוחלט שלא לפרק אותן מסיבה בטיחותית כי אם יפרקו אותן תהיה בעיה להרכיב אותן.

דוד אמסלם: הבנתי.

דוד אמסלם: זאת אומרת הם עד כדי כך לא בסדר שאי אפשר לפרק ולהרכיב אותן.

<אלי אשר: לא הן יותר מבסדר - - -

דוד אמסלם: אני רק מסביר.

דוד אמסלם: אני אמרתי, בגדול, אני לא נכנס לזה, אני אתקדם.

דוד אמסלם: אני מציע לכם להתחבר לסיפור של הפירוק וההרכבה.

דוד אמסלם: זה לא הגיוני, מבנה כזה בסוף יפול, הרי ברור לכם.

<קריאה: יש לנו מהנדס בטיחות - - -

<קריאה: יש גם חוק זה אסור - - -

דוד אמסלם: קודם כל, ישראל, יכול להיות שמישהו צריך להתעייף ולעבוד גם בשביל זה אבל מה לעשות.

דוד אמסלם: אבל בגדול הפירוק וההרכבה של מבנה זמני הוא דבר מתבקש.

דוד אמסלם: הוא לא קורה רק פה.

<מרדכי הלפרין: אתם יודעים שילד נפצע שם לפני כמה שבועות?

דוד אמסלם: אני אומר לכם שזה לא הגיוני.

דוד אמסלם: עוד שלוש שנים, עוד שנתיים, העסק הזה ייראה חבל על הזמן.

דוד אמסלם: זה מקבל חלודה, קורוזיה - - -

<ישראל דרעי: זה נבדק כל חצי שנה על ידי מהנדסים ברמה הכי גבוהה - - -

דוד אמסלם: אני מסביר לך, תקשיב לי, אני יודע מה אני אומר.

דוד אמסלם: אני 20 שנה התעסקתי בדברים האלה.

דוד אמסלם: זה דבר שלא מתקבל על הדעת, באף מקום.

דוד אמסלם: מספיק תזוזת קרקע קטנה והוא נופל.

דוד אמסלם: כן מהנדס, לא מהנדס - אני מכיר מספיק גשרים שנפלו עם המהנדסים.

דוד אמסלם: אז אני אומר לך, לא ברמה של הויזואליה, לא ברמה של ניצול השטח, לא בשום רמה.

דוד אמסלם: זה לא הגיוני.

דוד אמסלם: לא מדובר בטריבונות חבל על הזמן.

דוד אמסלם: אני אמרתי לך, בבריכת הסולטן אנחנו מפרקים כמעט 5000 מושבים כל שנה.

דוד אמסלם: ופעם השארנו אותם.

דוד אמסלם: אבל יצא לנו שהעסק התחיל כמעט לקרוס, ולכן התחלנו לפרק ולהרכיב.

<יוסף שווינגר: אני רוצה להוסיף משפט ברשותך - - -

דוד אמסלם: אם הם היו יוצאים למכרז לפירוק והרכבה כל שנה והיה תג מחיר לפירוק והרכבה היית רואה מאחסנים את זה החברה ומביאים.

דוד אמסלם: ואז היו משלמים להם כמה לירות.

<יוסף שווינגר: זה נבדק באופן מקדם בטיחות.

<יוסף שווינגר: דבר כזה מסיבי, כדי שלא יצטרכו לפרק את זה, כדי שיהיה לזה שימוש גם במהלך השנה.

<יוסף שווינגר: אני לא דובר של נת"י אבל אני יודע מה זה טריבונות שיש בחצרות - - - הם עשו את זה בצורה מסיבית - - -

דוד אמסלם: אבל יוסי אני רוצה להתקדם.

דוד אמסלם: ראיתי אותן - - -

<יוסף שווינגר: איך זה קשור אליך?

<מרדכי הלפרין: אני חבר ועדה בעניין ה- - - ואין לך היתר לקיים - - - מה מה הויכוח - - -

דוד אמסלם: מרדכי, יוסי, אנחנו כאן בוועדת הפנים, אצלי לא מתנהלים ככה.

דוד אמסלם: באמת.

דוד אמסלם: אני באתי לכאן מירושלים לא כדי לשמוע את הצעקות.

דוד אמסלם: זה נושא לדיון, לסיכום שלי אני אקרא לכם ואנחנו נראה איך אנחנו גם פותרים את זה.

יואב בן צור: תודה רבה, שלום לכולם.

יואב בן צור: למי שהיה באיזור הזה בין 94 ל-97 בתפקיד שאחראי על המקומות הקדושים בצפון הכרתי את מירון בכל גווניה וכל הפעולות שנעשו בה.

יואב בן צור: אנחנו יכולים לזקוף לזכות המועצה האזורית מרום הגליל וגם לזכותי את הסלילה של דרך בורמה.

יואב בן צור: אני רוצה לומר כאן דבר אחד.

יואב בן צור: כאיש המקומות הקדושים לשעבר, המקום הזה הוא מורכב.

יואב בן צור: אם אתה לוקח את כל המקומות הקדושים בצפון ומעמיד מולם את מירון אז ההשקעה היא ביחס של 90% למירון ו-10% לשאר המקומות הקדושים.

יואב בן צור: לא ככה ישראל?

<ישראל דרעי: כן.

יואב בן צור: ישראל החליף אותי בתפקיד.

דוד אמסלם: אז עוד תגיע לכנסת, ישראל.

יואב בן צור: בכל אופן אני רוצה לומר לכם שהמקומות הקדושים עובדים פה בצורה בלתי אפשרית כמעט.

יואב בן צור: זה כל כך מורכב, זה כל כך מסובך, זה כל כך עם אמוציות.

יואב בן צור: כמעט והרציו לא עובד פה.

יואב בן צור: יש פה אמוציות מאוד מאוד קשות.

יואב בן צור: מכל מיני גורמים: אם זה מבחינת דרכי הגישה, אם זה מבחינת הרוכלות, אם זה מבחינת התשתיות.

יואב בן צור: באמת זה אתר מאוד מורכב שהשטח הטופוגרפי שלו, כמו שראינו, הוא לא פשוט לשינוי.

יואב בן צור: וכל שינוי שאתה רוצה לעשות יש 1001 גורמים שיביאו התנגדות כזאת או התנגדות אחרת כמו שאמר לנו היום דני סעדה שאפילו בכביש גישה היום שמנסים עכשיו לסדר יש ונדליזם, היה ונדליזם בלילה שם.

יואב בן צור: למה?

יואב בן צור: ככה.

יואב בן צור: בלי שאלות, אפילו שעמדו בכל התנאים שלהם, כל מה שהיה.

יואב בן צור: ולכן, מה שאני רוצה לומר, זה נכון בגדול שהמקומות הקדושים אחראים לניהול האזור הזה, לניהול האתר הזה ולניהול.

יואב בן צור: אבל אני חושב שוועדת החמשה שהוקמה הוא גוף, אבל אולי צריך לבדוק איך בעצם מעגנים, איך בעצם פועלים לאיזשהי מציאות.

יואב בן צור: אני אומר שוב, באמת המקומות הקדושים עושים את עבודתם נאמנה.

יואב בן צור: ישראל משקיע פה יומם ולילה, יוסי מאחריו וכמובן מעליהם מנכ"ל משרד הדתות שעושה הכל כמו שצריך בשיתוף עם המועצה האזורית - - -

<קריאה: והשר.

יואב בן צור: והשר, ברור, הכל מהשר.

יואב בן צור: ברור שהמועצה האזורית משתפת פה פעולה ועושה את הפעולות הנכונות.

יואב בן צור: אבל, ואני לא מדבר עכשיו על ההילולה, ההילולה זה כמו שאמרנו, סאגה נפרדת לחלוטין, אבל פה צריך לתת את הדעת ולראות באיזה תנאים ובאיזה מציאות הם עובדים.

יואב בן צור: ומאוד קל להשליך ולומר אתם אחראים ולמה לא עשיתם וכן עשיתם.

יואב בן צור: אני יודע שעושים ומשתדלים והמקסימום שהם יכולים לעשות.

יואב בן צור: רק בכל אופן אני חושב שצריך לתת את הדעת, דודי, באמת לראות את ההרכב של מי שמנהל ואיך מנהלים את האתר.

יואב בן צור: וזה הדבר המרכזי.

יואב בן צור: כי ברגע שיש הרבה רוכשים למקום אז קשה מאוד.

יואב בן צור: כשיש אחראי אחד שמתחתיו זה מרוכז ויש לו את כל הסמכויות הרבה יותר קל והרבה יותר פשוט.

דוד אמסלם: תודה.

דוד אמסלם: ברשותך, הייתי רוצה לחזור חזרה לנושא של החניונים.

דוד אמסלם: אחרי שדיברנו עם תמיר לגבי הנושא של החניונים להילולה.

דוד אמסלם: שלמה, תן לנו איזה דו"ח מצב, מה לדעתך צריך להיות, קודם כל מי הבנאדם שמוביל את הסיפור הזה מבחינת המדינה.

דוד אמסלם: סיפור החניונים הזמניים.

דוד אמסלם: איך זה עובד, תן לנו איזה, איך זה עובד.

<שלמה רוזנשטיין: קודם כל - - - את האירוע של ל"ג בעומר לאירוע של כל - - -

דוד אמסלם: אני מדבר רק על ל"ג בעומר עכשיו.

<שלמה רוזנשטיין: אנחנו צריכים להבין שהסיפור של תחבורה ציבורית במירון הוא לא רק ל"ג בעומר.

<שלמה רוזנשטיין: יש לנו כ-165 ימים מיוחדים בשנה שזה ערב ראש חודש ו-ז' אדר, בין הזמנים, חול המועד וכל מיני - - - וכל מוצאי שבת.

<שלמה רוזנשטיין: לצורך הדוגמה במוצאי שבת סטנדרטי ורגיל יוצאים בין 80 ל-120 נסיעות בין עירוניות ממירון לכיוון רחבי הארץ כאשר קיבולת התחנה הבודדת שישנה מחוץ למושב מירון, הקיבולת שלה היא של אוטובוס וחצי.

<שלמה רוזנשטיין: כמובן שהדבר הזה כרוך בשימוש בחניון קטן ש- - - בתוך המושב.

<שלמה רוזנשטיין: על ציר 866 בצורה מסוכנת יש אנשים שמכניסים את המטענים שלהם משני צידי האוטובוס על כביש - - - אני, דרך אגב, מתייחס - - -

דוד אמסלם: זה פחות לנו עכשיו.

דוד אמסלם: בשביל זה יש ראש מועצה.

דוד אמסלם: אני לא מדבר על זה.

דוד אמסלם: אני מדבר על הפיק.

דוד אמסלם: זה מעבר למועצה זה כבר לא קשור למגרש שלהם.

דוד אמסלם: הסיפור של הפיק של ל"ג בעומר.

<שלמה רוזנשטיין: בל"ג בעומר שיטת הפעילות עובדת בצורה כזאת: מה שהתקבע בשלוש שנים האחרונות התקבע שקווי שירות ותחבורה ציבורית בלבד מגיעים לתחתית ההר, לאותם חניונים שבהם מחכים עם האוטובוס שם, שהם חניונים קטנים שאנחנו צריכים בערך פי עשרה מהם בגודל.

<שלמה רוזנשטיין: צריכים כ-50 - - -

דוד אמסלם: רק שנייה, מה עושים כשהאוטובוסים פורקים?

<שלמה רוזנשטיין: האוטובוסים פורקים עד ציר 866, נכנסים לתוך חניונים שהם נקראים חניוני - - - 8, 9, 10 שהם לא נמצאים איפה שאתם הייתם אלא קצת יותר על - - - ושם הם חונים לחניית ביניים כאשר הם - - -

דוד אמסלם: ובחניונים שהיינו זה רק פריקה וטעינה?

<שלמה רוזנשטיין: לא.

<שלמה רוזנשטיין: שם זה רק קליטה של הנוסעים לאחר שהמתפללים יורדים מההר - - -

דוד אמסלם: זאת אומרת זה בעצם הקליטה שאחרי שיורדים - - -

<שלמה רוזנשטיין: הקליטה שאחרי התפילה.

<שלמה רוזנשטיין: לשם מגיעים כ-40-50 אוטובוסים, אנחנו מייצרים רציפי קליטה, הם קולטים אותם שם ונוסעים משם ליעדים השונים.

<שלמה רוזנשטיין: בשנתיים האחרונות גילינו שהמקום הזה צר מלהכיל - - -

דוד אמסלם: כשעשינו את הדיון בכנסת אתה התייחסת לחניונים האלה אני מבין.

<שלמה רוזנשטיין: נכון.

דוד אמסלם: כשאתה אמרת שהם בעייתיים.

דוד אמסלם: הם קטנים.

<שלמה רוזנשטיין: הם לא רק קטנים.

<שלמה רוזנשטיין: יש לנו עוד שני חניונים של אוטובוסים שנמצאים אחד בהנוזין ואחד בפרוג שהם חניונים של אוטובוסים פרטיים וחלק נוסף של תחבורה ציבורית שמחוסר המקום הורדנו אותה מכיוון פרוג להנוזין - - -

דוד אמסלם: אבל הם באים חזרה, פורקים אנשים שם - - - זה פחות חשוב לי, אני מדבר כרגע על החניון הזה.

דוד אמסלם: אתה אומר בעצם שצריך להגדיל אותו?

<שלמה רוזנשטיין: - - -

דוד אמסלם: מי מתכנן את החניון, אתה?

דוד אמסלם: מי?

דוד אמסלם: מי במדינה, איך זה עובד?

<שלמה רוזנשטיין: יש חברת תכנון שנקראת ינון שמועסקת בשנים האחרונות על ידי - - -

<יוסף שווינגר: אנחנו משתדלים לעזור למשרד התחבורה בפרויקט הזה.

דוד אמסלם: איך זה עובד.

דוד אמסלם: אני רוצה להבין איך זה - - -

<שלמה רוזנשטיין: ישנה חברת תכנון גדולה שנקראת ינון שעובדת מטעם המקומות הקדושים.

<שלמה רוזנשטיין: החברה הזאת היא מתכללת את כל התכנון התנועתי של מירון בתוך המושב וחוץ למושב ובכלל זה החניונים.

<שלמה רוזנשטיין: אנחנו מציפים את הצרכים ובשטח הקיים, בשטח הנתון, הם מתכננים האם הכניסה תהיה מכאן - - -

דוד אמסלם: זאת אומרת, יש חברת תכנון שנשכרה על ידי המקומות הקדושים פה שבעצם אתם מעלים את הצרכים והחברה בעצם יושבת ומתכננת את ה- - -

<שלמה רוזנשטיין: גם משטרת התנועה - - -

דוד אמסלם: כן, כן, ברור.

דוד אמסלם: עכשיו השטח הזה הוא שטח נתון אני מבין.

דוד אמסלם: הוא כל הזמן היה ככה או שהוא גדל בשנים האחרונות?

<שלמה רוזנשטיין: אי אפשר לומר שהוא גדל, הוא יותר הוסדר.

<שלמה רוזנשטיין: הוסדר יותר טוב, היה איזשהו עץ - - -

דוד אמסלם: עץ פה, עץ שם, איזה שופל בא מוריד איזה - - -

<שלמה רוזנשטיין: העץ הזה אנחנו עבדנו שנה - - - זה עלה הרבה כסף למדינה להזיז את העץ החמוד הזה - - - הועתק למקום לאיזשהי חוות שיקום - - - בכל שלב משפרים את ההסדרה אבל השטח הוא שטח נתון.

<שלמה רוזנשטיין: בשטח הנתון הזה צריך לבדוק - - -

דוד אמסלם: הבנתי.

דוד אמסלם: אני אבקש שתזמני לנו פגישה שזה יהיה שלמה, המקומות הקדושים, חברת ינון הנדסה, משטרה ואגד, וכמובן את עודד לגבי הנושא של החניון הזה ספציפי, ורמי, ותמיר.

דוד אמסלם: הרעיון שלנו, מה שאני רוצה בישיבה הזאת זה לבחון את הצרכים, לראות אם השטח מתאים ואם לא אז להגדיל אותו ואחרי זה ניכנס לסיפור של איך מפתחים אותו בצורה מסודרת גם בשלב הזמני שלו וגם בשלב הקבוע.

דוד אמסלם: בסדר, זה לא יהיה כאן.

דוד אמסלם: תודה שלמה.

דוד אמסלם: החניה - איך נקרא לה?

דוד אמסלם: מעגל התנועה?

דוד אמסלם: בסדר, ככה זה נקרא.

<ישראל דרעי: אולי לא כולם יודעים, אולי גם שלמה לא יודע, אבל מחר יש לנו דיון עם המפקח על התעבורה.

<ישראל דרעי: זה דיון שאני זימנתי אותו עם המפקח על התעבורה.

<ישראל דרעי: ועדת התכנון שלנו בשיתוף - - - מנהל שהמטרה היא - - - ולבדוק את האפשרות גם לחניונים נוספים - - -

דוד אמסלם: אחלה.

דוד אמסלם: הצתוותי לדעת גדולים.

דוד אמסלם: נשמע את מרדכי.

דוד אמסלם: אבל לפני כן אני רוצה להגיד משהו לגבי כולם.

דוד אמסלם: תראו, יש לנו אתר, יש לנו יישוב, אני לא רואה סתירה בין הדברים באופן בסיסי.

דוד אמסלם: לפעמים היישוב סובל כתוצאה מזה שיש תנועה - - -

<ישראל דרעי: מסכנים, באמת סובלים.

דוד אמסלם: ישראל.

דוד אמסלם: אני לא מבקש פה ציניות, אני אומר שככה אני רואה את הדברים.

דוד אמסלם: אז אני אומר, לפעמים, חלק מהדברים יש יתרונות וחסרונות.

דוד אמסלם: אתה יודע, בכל דבר יש יתרונות ליישוב ויש חסרונות לזה שבאים אנשים.

דוד אמסלם: אז לכן אני אומר, בסך הכל יש פה איזשהו מתח בקטעים מסוימים, אני מבקש רק להוריד אותו, הוא לא שייך לעניין.

דוד אמסלם: בסך הכל כולנו רוצים, אני מניח שגם היישוב, רוצה שיגיעו לרשב"י כל עם ישראל כמו שצריך.

דוד אמסלם: אין סתירה.

דוד אמסלם: זה לא שהיישוב אומר, תשמעו חבר'ה אנחנו לא רוצים שאנשים יגיעו להתפלל על הקבר.

דוד אמסלם: זה לא הסיפור.

דוד אמסלם: רק צריך לבדוק איפה אפשר להקל עליהם וזה בסדר גם שהם ירוויחו.

דוד אמסלם: זה בסדר גמור.

דוד אמסלם: הכל בסדר.

<מרדכי הלפרין: אני אנסה לגעת בקצרה בכל הנקודות שהועלו כאן מבחינת היישוב.

<מרדכי הלפרין: בראש ובראשונה הנושא של הסדרת חניונים.

<מרדכי הלפרין: אין ספק שיש באזור מספיק מקום כדי להרחיב את החניונים בלי לפגוע כהוא זה בענפים חקלאים שאנחנו עובדים עליהם כבר עשרות שנים ובעיקר הכרמים שלנו הם לשם ותפארת בעולם.

<מרדכי הלפרין: יש מקום ואפשר לעשות וצריך לעשות.

<מרדכי הלפרין: פתרון הרבה יותר לאורך זמן מבחינת הגעת מסה של המונים בעיקר בל"ג בעומר - כל דבר הוא כמובן פונקציה של השקעה תקציבית, אבל הנושא של הרכבת, ויש על זה כבר ישיבה בפירוש צריכה להיות כאן איזשהי ראייה רחבה יותר.

<מרדכי הלפרין: יש אפשרות טכנית להגעת רכבת מהמקום שבו אושר כבר, וזה צומת חנניה, אני חושב שכולם יודעים, שם הולכת להיות תחנת רכבת, ועד המקום שלנו.

<מרדכי הלפרין: יש פגישה בעניין הזה.

<מרדכי הלפרין: ואני חושב שזה באמת הפתרון לטווח ארוך או פתרון שיענה על הצרכים בלי השקעות מרובות בבניית חניונים שוודאי צריכים לעלות הרבה כסף.

<מרדכי הלפרין: אז אני מאוד מציע לכל הצוות שעוסק בנושא הזה של חניונים באמת לבחון את הדברים בצורה שלא לעורר התנגדויות שיכולות לתקוע תכניות כאלה שלא ייצא מהן כלום.

<מרדכי הלפרין: אשר לתב"ע של מדל אני מבין שיש פה אנשים שלא אוהבים להתבטא בקיצוניות.

<מרדכי הלפרין: אני מסוג האנשים שלא בוחל בדברים.

<מרדכי הלפרין: רבותיי, לתב"ע של מדל כפי שהיא הוכנה אין שום סיכוי לעבור.

<מרדכי הלפרין: ואני מברך את מנכ"ל משרד הדתות שנתן יד להגשת תכנית מצומצמת שאני לא רואה שום סיבה להתנגדות לה.

<מרדכי הלפרין: אנחנו מקווים שתיכנס מהר לתוקף ותפתור בעיות חשובות.

<מרדכי הלפרין: אני מציע ללכת בדרך הזו הלאה, היינו, לקחת מקטעים שאינם ברי מחלוקת מהתב"ע הזאת של מדל ולנסות להתקדם איתה כי ההתנגדויות שנשמעות ובעיקר מהגופים החרדים.

<מרדכי הלפרין: הוזכר כאן למעשה דבר, שפה כולם שתקו, כנראה שאתם לא מבינים את הרגישות של העניין הזה, הרי מוזס עוד לא היה פה באולם כשזה נאמר, אבל אם בבניין הזה, כפי שהציגה גברת רוטנשטרייך, בבניין הזה שעומד לקום ליד מאגר המים של מירון יהיה מקום מסחרי אני לא רואה איך הצרכנים האמיתיים של הרשב"י, דהיינו החסידויות השונות, יתנו לזה יד.

<מרדכי הלפרין: כי מסחרי והרשב"י זה שני דברים שלא יכולים לדור בכפיפה אחת.

<מרדכי הלפרין: הכותל המערבי, כידוע לכם, אין בו מסחר.

<מרדכי הלפרין: גם ברשב"י לא יהיה מסחר.

<מרדכי הלפרין: אם רוצים לנסות לפתור בעיות של רוכלים צריך לדעת איך לפתור אותן אבל לא בדרך של הכתבה של תכניות שאין להן שום סיכוי לעבור.

<מרדכי הלפרין: מבחינת הרוכלים, רבותיי, אנחנו בזמנו פנינו לבית המשפט, ויש בידינו צו שמסדיר את התיחום של הרוכלות.

<מרדכי הלפרין: לצערי הרב, הרוכלים אינם מקיימים את הצו הזה והמועצה האזורית, למרות שאני חבר בוועדה - - -

<קריאה: זה לא נכון מה שאתה אומר.

<מרדכי הלפרין: אני מחזיק את כל המסמכים כאן ביד - - - אני מחזיק כאן ביד את פסק הדין - - -

דוד אמסלם: מרדכי - - -

<קריאה: זו השמצה.

<קריאה: יש פסק דין.

<מרדכי הלפרין: הנה הפסק דין בידיים שלי.

דוד אמסלם: מרדכי, אני לא מסכים לזה, אתה לא תצעק שם מה שאתה רוצה.

דוד אמסלם: זה גם לא חשוב לי אני לא באתי לכאן כרגע לדון על הנושא הזה.

<מרדכי הלפרין: חשבתי שזה על סדר היום - - -

דוד אמסלם: כן אבל הסדרה באופן כללי שזה חלק מזה.

<מרדכי הלפרין: אוקיי.

<מרדכי הלפרין: אז גם אנחנו בעד הסדרה, כמובן, של המקום ואנחנו בזמן הקרוב ניתן יד כדי לנסות לקדם את העניין הזה בצורה חוקית לפי כל הפסקים שיש כאן.

<מרדכי הלפרין: מבחינת פירוק הפרנצ'ס, אני ממש מתפלא על ידידי היקר, כבוד הרב יוסי שווינגר, שבשנים האחרונות אנחנו עובדים בשיתוף פעולה הדוק, אני חושב כך.

<מרדכי הלפרין: אני קצת מתפלא, לעמוד כאן ולהגן על כספי מדינה, שזה דבר מאוד מאוד חשוב, אבל לומר אני מוכן להפר חוק בגלל שאני רוצה לחסוך למדינה כסף, אני במקומך לא הייתי עושה את זה - - -

דוד אמסלם: עזוב את זה.

דוד אמסלם: סיכמתי את זה.

דוד אמסלם: אני אסכם את זה, עזוב.

<מרדכי הלפרין: טוב, אז אנחנו משאירים את הכל לסיכום שלך.

דוד אמסלם: אנחנו הבנו.

דוד אמסלם: אתה הבנת מהשאלות שלי מה אני חושב.

<מרדכי הלפרין: מחזק את ידיך.

דוד אמסלם: בבקשה, שלוש.

<שלמה שלוש: אני רוצה קודם כל להתייחס למה שאמר מנכ"ל משרד הדתות, עודד פלוס, לגבי ההפקעה.

<שלמה שלוש: ההדגשות למעשה מחזיקות בקבר עצמו ובעוד חלקה קטנה מסביב שזה חלקה 70.

<שלמה שלוש: כל היתר, וכל מה שאנחנו מדברים עליהם, בכל התכניות מדברים כרגע לא קשורים בכלל להדגשות, ההדגשות לא מפריעים להם.

<שלמה שלוש: אלא אם כן בתוך הפעולות או דברים שאנחנו חושבים שהם לא נכונים ואנחנו נתנגד כי זה לא נכון לא כי - - -

דוד אמסלם: הבנתי את הכל.

דוד אמסלם: הבנתי.

<שלמה שלוש: הנושא השני, כל הנושא דווקא החלק של ההדגשות.

<שלמה שלוש: כלומר, הקבר עצמו שופץ דרך קרן ספרא ולא משרד הפנים הביא את הכסף, אנחנו הבאנו את הכסף.

<שלמה שלוש: את קרן ספרא - - - אנחנו הבאנו.

<שלמה שלוש: ואת הקרן אנחנו מביאים כרגע וגם את הנושא של השיפוצים, את קרן ספרא, מי שרותם אותם זה ההדגשות רותמים אותם לצורך הנושא של בניית השירותים הנוכחיים לגבי גברים.

<שלמה שלוש: המדינה עוזרת המון בנושא של החלפות שטחים וכל הדברים האלה ובזה מר עודד פלוס עושה את העבודה שלו - - -

<קריאה: המדינה גם עוזרת לך במים וחשמל או - - -

<שלמה שלוש: אני לא דיברתי על הנושא של השוטף.

<שלמה שלוש: אנחנו רק דיברנו האם ההדגשות כאן הם צד מפריע בפרויקט הזה או צד מועיל בפרויקט הזה.

<שלמה שלוש: הוא צד מועיל בפרויקט הזה.

דוד אמסלם: אני הבנתי הכל תאמין לי.

דוד אמסלם: אני כשהבנתי שההדגשות מתייחסים רק לאתר עצמו אז אני כבר כרגע מנטרל את זה.

<שלמה שלוש: אוקיי.

<שלמה שלוש: אז אנחנו נשמח מאוד מאוד ונסייע ככל שרק נוכל כולל בתרומות בנושא הזה.

דוד אמסלם: אריה, מילה אחת ואחרי זה אני רוצה לשמוע את המשטרה ואת משרד האוצר ואת הרב מוזס.

<אריה: כל האנשים שנמצאים פה באמת מדברים מאוד יפה.

<אריה: אבל בנאדם שגר בתוך היישוב עצמו כבר 30 שנה ורואה את כל מה שהולך.

<אריה: נכון שהרב ישראל דרעי קצת גיחך וזה לא משנה כל כך.

<אריה: אבל אני רוצה גם לדבר על שני נושאים חשובים.

<אריה: נושא מירון עצמו, שאתם בעצם כל הישיבה פה, ולא שמעתי את המנכ"ל של משרד הדתות שהוא מדבר משהו על מושב מירון בפנים.

<אריה: הכל זה מה הולך ברשב"י, מה הולך מסביב, חניונים, תעמיד, תשימו את אמיר יושב ראש המנהל עם אנשים הוא מוצא להם חנייה כמה שאתה רוצה בשפע.

<אריה: אבל אתם לא נכנסתם ליישוב, ליישוב עצמו, שהוא לא מסכן, הוא מרוויח כסף, הוא יכול להרוויח בכל דבר.

<אריה: אנשים עובדים, קמים בבוקר, עובדים, יכולים להרוויח.

<אריה: אני חושב שאתם פה גם צריכים להסתכל על הנושא שבתוך מושב מירון.

<אריה: הכבישים, החניונים, בתוך המושב.

<אריה: כי אנשים לא באים רק לעלייה לרשב"י של מושב מירון.

<אריה: אין מקום בעלייה איפה שנכנסים.

<אריה: לאיפה נכנסים?

<אריה: לתוך היישוב.

<אריה: אז אני בא להחנות את הרכב שלי.

<אריה: סותמים.

<אריה: אז אני בלית ברירה, כי אני מכיר את המצב, אז אני אומר בסדר, אוקיי, לא צריך לעשות מזה סיפורים, אבל כן צריכים לחשוב על כל הנושא של תוך מירון עצמו.

<אריה: ואני אומר לך שזה לא בעלות עדיין גבוהה מי יודע מה.

<אריה: לגבי הנושא של החניונים אני חושב שכמו שאני אמרתי, תמיר הוא יושב ראש המנהל, תאמינו לי, הוא יודע לעשות את העבודה, אני מכיר אותו.

<אריה: ועוד נושא, דבר שהוא בעצם חשוב, הרוכלות.

<אריה: כמו שאמרת, היושב ראש, מר דודי אמסלם, זה נכון שבמקום כזה זה לא כמו בכותל.

<אריה: צריך למצוא להם איזה מקום והבנתי שיש איזשהו מקום - - -

דוד אמסלם: ברור, אריה, ברור, אני שמעתי גם את מרדכי.

דוד אמסלם: אני מסכים איתו.

דוד אמסלם: אף אחד לא מתכוון שבתוך ה- - -

<אריה: אני מדבר על מושב מירון שאתם צריכים לקבל עליכם את כל הנושא של הכבישים - - -

דוד אמסלם: דרך אגב, רק אני אענה למרדכי בדבר אחר.

דוד אמסלם: הכותל נמצא במקום אורבני, מסודר.

דוד אמסלם: סביבו יש את כל הרוכלות רק היא רחוקה ממנו טיפה.

דוד אמסלם: זה לא נמצא באיזשהו הר לבד, מבודד.

דוד אמסלם: בנאדם הגיע לכאן היום צריך בקבוק מים לשתות, צריך שירותים, צריך כיפה, איזה נר הוא שכח מהבית.

דוד אמסלם: לא התכוונו לפתוח פה מסעדות.

דוד אמסלם: אבל כשאתה יורד מהרובע היהודי לכותל אז אתה כבר מתארגן בחנויות שם.

דוד אמסלם: אז לכן זה לא דומה אחד לשני.

<קריאה: על אותו מרחק וודאי - - -

דוד אמסלם: לכן אמרתי.

דוד אמסלם: עכשיו לא מתכוונים להצמיד לתוך האתר אולי לתוך בית הכנסת שם איזה כמה בסטות, זה לא הרעיון.

דוד אמסלם: אבל בוודאי אנשים מגיעים לכאן, אלפי אנשים, עשרות אלפים, אפילו ביום כזה, בנאדם הגיע, הוא כבר כולו זה, הוא רוצה לפחות בקבוק מים לשתות, משהו בסיסי מאוד.

דוד אמסלם: האוצר פה?

דוד אמסלם: הייתי רוצה לדעת, הראל, איך אתם רואים את הנושא הזה ברמה התקציבית.

דוד אמסלם: האם זה עוד איזה חור בראש ככה של משרד הדתות בגלל שכאן שאפו שיוסי, ובוודאי עודד, לקחו את המשימה והתחילו ל- - - או שאתם רואים את זה כדבר לאומי של מדינת ישראל, צריך לפתוח תקנה מיוחדת לדבר הזה, שמישהו יתכלל את כל הסיפור הזה ושאתם בעצם תתקצבו את זה, ולא משפחת ספרא אלא מדינת ישראל.

<הראל שליסל: אני רפרנט התחבורה הציבורית באגף תקציבים אז אני יכול להתייחס באמת יותר להיבט של התקציבים שמופנים לתחבורה ציבורית.

<הראל שליסל: דווקא כמו שאני מבין את זה מי שמתכלל את האירוע הזה זה משרד הדתות.

<הראל שליסל: אז אולי אם רוצים לדבר על איזשהו משהו מלמעלה צריך גם לדבר עם הרפרנט של משרד הדתות.

<הראל שליסל: כלומר, הרפרנט אצלנו שהוא אמון על משרד הדתות.

<הראל שליסל: בהיבט של תחבורה ציבורית אני כן יכול להרחיב שאנחנו כן רואים את האירוע הזה, האירוע בעיקר בל"ג בעומר אבל כמו שציין כמו חברי קודם זה לא רק בל"ג בעומר, בעיקר בל"ג בעומר יש אירוע תחבורתי, אני חושב, מבחינת תחבורה ציבורית, האירוע הכי גדול שלנו השנה והוא מתוקצב, איך לומר, בנדיבות אפשר לומר - - -

דוד אמסלם: האוטובוסים.

<הראל שליסל: כן.

<הראל שליסל: אני מפריד מה אנחנו מכירים כתחבורה ציבורית.

<הראל שליסל: בהיבט של חניונים יש הרתמות בכלל, לא רק לחניונים באזור מירון, בכלל לכל סוגיית החניונים שמשמשים תחבורה ציבורית.

<הראל שליסל: עכשיו במירון ככל שיוקצו לנו חניונים - יקצו מבחינה סטטוטורית שהרשות תתן, שיהיו שטחים שיעברו את הסטטוטוריקה והם ישמשו לתחבורה ציבורית בצורה קבועה.

<הראל שליסל: כלומר, לא איזשהו משהו שהוא פתרון קוסמטי אלא שבאמת התחבורה הציבורית תהנה ממנו בצורה קבועה.

<הראל שליסל: כי כמו שאמר חברי יש פה כל מוצאי שבת יש נסיעות המוניות לאזור מירון.

דוד אמסלם: לא, אתה מבין מה העניין הוא כאן.

דוד אמסלם: הרי בסופו של דבר, תבין, במירון זה האירוע התחבורתי הכי גדול במדינת ישראל.

דוד אמסלם: דרך אגב אין אירוע מהסוג הזה באף מקום מהלך השנה.

דוד אמסלם: אתה לא בונה על זה, הרי זה ברור לך שאתה צריך להביא אותם לאיזשהו מקום מוסדר.

דוד אמסלם: לפחות לפריקה ולטעינה.

דוד אמסלם: הרי בכל אופן מגיעים 400 אלף איש.

דוד אמסלם: זה ילך ויגדל, האוכלוסייה גדלה.

דוד אמסלם: אז אני מניח שלא ירחק היום וזה יהיה חצי מיליון איש.

דוד אמסלם: זה ברור שאתה לא מקים חניונים כאן מוסדרים פיקס כמו במגרשי טדי בשביל יום בשנה.

דוד אמסלם: אז לכן זה נכון להעמיס שימושים נוספים כשבמה

דוד אמסלם: לך השנה יש שימוש לזה.

דוד אמסלם: אבל יש מה שנקרא חניונים פרוביזוריים ראשוניים, כמו שעכשיו ראינו.

דוד אמסלם: משהו - - -

<הראל שליסל: זה אין התנגדות, זה שאפשר למצוא פתרונות יצירתיים זה ודאי אבל צריך קודם כל שיקצו את השטחים.

<הראל שליסל: לפי מה שאני מבין - - -

דוד אמסלם: אין בעיה.

דוד אמסלם: אבל אני שואל שאלה ופה אני רוצה את ה - - - שלכם.

דוד אמסלם: אבל בסופו של דבר שנניח נגיע לאיזשהו סיכום לגבי השטח שיכול להכיל את האירוע אז אני מבין שמבחינת

דוד אמסלם: כם לא תהיה בעיה לתקצב את זה.

דוד אמסלם: גם ברמה הזמנית.

<הראל שליסל: אני לא יכול להגיד לך עכשיו מראש בצורה גורפת אבל ברמת העיקרון - - -

דוד אמסלם: ברמת העיקרון.

דוד אמסלם: אנחנו מדברים ברמת העיקרון למה אני הולך - - - בגלל שאנחנו נעשה את הדיון עוד כמה חודשים, אתה יודע, אני לא אחכה לשלוש שנים.

דוד אמסלם: אנחנו מסתכלים, אני לפחות מסתכל על האירוע הבא.

<הראל שליסל: בדרך כלל נזכרים לקראת.

דוד אמסלם: אני אמרתי לרב מוזס, אני לא אעשה את זה יומיים לפני, אני אעשה את זה חודש אחרי.

דוד אמסלם: בגלל שאני מסתכל כרגע יש לנו כמעט שנה עד לאירוע הבא, קצת פחות, אבל יש לנו עכשיו זה הזמן להתחיל להתכונן לאירוע הבא ולא לחכות עוד פעם חודש לפני או שבועיים לפני ולהגיד, חבר'ה באמת לא חשבנו שאנחנו צריכים לרוץ עכשיו.

<הראל שליסל: לפי מה שאני מכיר הבעיות שם הן יותר סטטוטוריות - - -

דוד אמסלם: עזוב, נסדיר את זה.

דוד אמסלם: בסדר, אני אומר, לכן אנחנו נשב עם הוועדה המחוזית, אני רשמתי לי את זה כאן וגם רמי ואנחנו נבדוק איך בעצם אפשר - - -

<שלמה רוזנשטיין: דרך אגב חשוב לציין משפט אחד שלמשל בכרמיאל וחצור שהם חניונים לטובת האירוע אבל הם חניונים שהרשויות המקומיות ידעו להצביע על שימוש גם במהלך השנה קיבלנו את האישור מהאוצר ובאמת הוסדרו החניונים האלה לשביעות רצונם המלאה גם של המקומות הקדושים וגם של ראשי הערים בכרמיאל ובחצור הגלילית.

<שלמה רוזנשטיין: לתשתיות קבועות, סלילה, תאורה, כל מה שצריך, שמשמשים גם את האירוע - - -

דוד אמסלם: זה הכי פשוט, שלמה, הרי הבעיה היא - - - לכן אני אומר, כשיש לך מתקן שהוא קבוע אז זה לא בעיה ויש בזה גם הרבה רציונל לתקצב אותו בקבוע.

דוד אמסלם: אבל לפעמים יש לך בעיה בקטע הזמני וזה הסיפור היותר מורכב לדעתי.

דוד אמסלם: טוב רבותיי, משטרת ישראל, איך אתם רואים את העסק הזה מבחינתכם?

<מיכה טובול: קודם כל אני אתייחס לסוגיית הרוכלות ואני אתייחס מבחינתנו לפערים מבחינת הפערים לגבי ההילולה.

<מיכה טובול: קודם כל לגבי הרוכלות כמו שכולם דיברו אני רוצה להפריד את זה לשניים, לשגרה ולהילולה.

<מיכה טובול: בימי השגרה, כל הנושא של רוכלות, הרשיונות לרוכלים ניתנת לרשות, כמובן, והיא הריבון, היא נותנת את הרשיונות.

<מיכה טובול: ומבחינתנו אנחנו לא מתערבים בקטע הזה.

<מיכה טובול: מבחינת אכיפה - - -

<שמחה נהרי: אתה מונע איתנו לממש את הזכות להתפרנס.

דוד אמסלם: מי את?

<שמחה נהרי: אני שמחה נהרי יש לי את הקיוסק ברשב"י.

<שמחה נהרי: הייתי השנה בהליך משפטי מול משטרת ישראל.

דוד אמסלם: קיבלת רשות דיבור?

<שמחה נהרי: עניתי.

דוד אמסלם: אני אתן לך.

<שמחה נהרי: תודה.

<מיכה טובול: מבחינת אכיפה כמו שמעלים אם יש צווים משטרת ישראל תשמח לסייע בפינוי.

<מיכה טובול: כמובן, הרשות נשמח לסייע לרשות אם היא תבוא עם צווים ביד אנחנו נסייע.

<מיכה טובול: מבחינת ההילולה, המדיניות של משטרת ישראל היא לא לאפשר רוכלות על ההר, בדגש על צירי הגישה הראשיים להר.

<מיכה טובול: אני מדבר על הציר הזה - - -

דוד אמסלם: אתם בעצם בהילולה עצמה מפנים את כולם.

<מיכה טובול: מפנים את כולם למעט העמדה, הרוכלות הזאת שנכנסת בצד שמאל שלהם יש החלטה של בית משפט שמאפשר להם את קיום הרוכלות שם.

<מיכה טובול: זה לגבינו.

<מיכה טובול: כל השאר אנחנו דואגים לפנות אותם מראש.

<מיכה טובול: יש לנו עבודות לבצע.

<מיכה טובול: מבחינתנו ככל שהציר יותר רחב, ככה מבחינתנו, כמובן, לא צריך להרחיב על זה.

<מיכה טובול: זה לגבי הרוכלות.

דוד אמסלם: החניונים כן.

<מיכה טובול: ברשותך לפני החניונים.

<מיכה טובול: קודם כל מספר דגשים.

<מיכה טובול: דיברו פה, דיבר ידידי יוסי, מנכ"ל המקומות הקדושים, שזה הזדמנות באמת טובה לברך על השיתוף פעולה הפורה לפני קיום ההילולה ובכלל בכל ימות השנה.

<מיכה טובול: בכלל עם כל הגורמים פה.

<מיכה טובול: אז דיבר על הנושא של הרחבת מתחמי הדלקות.

<מיכה טובול: מבחינתנו אנחנו היינו מאוד מאוד שמחים אם מתחמי הדלקות של תולדות אהרן ותולדות אברהם שזה שני מתחמים שנמצאים בחלקה 70 יורחבו.

<מיכה טובול: אנחנו בשני המתחמים האלה הגענו למצב שהם מלאים עד אפס מקום וכל שנה ההילולות הולכות ונהיות גדולות וככל שהן יורחבו משטרת ישראל תברך על כך.

<מיכה טובול: כרגע ישנן התנגדויות כאלה ואחרות שלא נותנות אפשרות למקומות הקדושים להרחיב את שני המתחמים האלה.

<מיכה טובול: אנחנו מדברים על עוד כמה פרויקטים שמבחינתנו אנחנו מעלים אותם כל שנה לפני ההילולה.

<מיכה טובול: ציר מהדרין זה ציר שנמצא במושב שהוא בעצם ציר שעולה משער י', זה ציר מאוד פינתי שם וזה ציר שמבחינתנו ככל שהוא יורחב הוא ישמש אותנו כמשטרה לפינוי המונים מקבר הרשב"י במידה ונידרש.

<מיכה טובול: דברים נוספים - ציר נחל מירון זה ציר מילוט שעובד מזה כשנתיים.

<מיכה טובול: גם מבחינתנו הוא משמש בחירום למלט אנשים מההר במקרי חירום.

<מיכה טובול: היינו מאוד מאוד שמחים אם היינו משדרגים את הציר הזה למצב של אספלט, לעשות אותו בצורה טובה.

<מיכה טובול: נושאים נוספים - קודם כל אני מברך על המיזם הזה של בורמה א' מבחינתה אתה מגדיר אותו כציר עוקף מושב.

<מיכה טובול: מבחינתנו ציר מאוד קריטי לעלייה ופינוי רכבי חירום להר.

<מיכה טובול: ודבר נוסף, זה נושא של חניון שאנחנו כל הזמן מדברים עליו.

<מיכה טובול: חניון לרכבי חירום והצלה שהיום אנחנו עושים אותו באיזור הישיבה שם למעלה.

<מיכה טובול: מבחינתנו הוא ציר שמשמש אותנו בין לבין כהובלה של כלי רכב שאנחנו מאשרים את ההגעה שלהם עד למעלה.

<מיכה טובול: לגבי החניונים, יש לנו עמדה מאוד מאוד ברורה בנושא החניונים.

<מיכה טובול: מבחינתנו ככל שיורחבו החניונים.

<מיכה טובול: חניון מעגל התנועה שדיברתם עליו, ככל שנוכל להכניס יותר אוטובוסים שם ולהכיל יותר כמות של אנשים שם ההיבט הבטיחותי מאוד מאוד יסייע לנו.

<מיכה טובול: כמו כן, להרחיב את כביש 866 שמבחינתנו משמש בזמן ההילולה כציר חד סטרי.

<מיכה טובול: במידה ויורחב לארבעה או חמשה מסלולים אנחנו נוכל להשתמש בו גם לכביש דו מסלולי.

<מיכה טובול: דבר נוסף שלא נתן עליו שלמה את הדעת זה טרמינל חדש שהוקם השנה.

<מיכה טובול: טרמינל שהוא נוסה ומבחינת הפקת הלקחים הלקח המשמעותי שעלה בהפקת הלקחים המחוזית שמדובר בטרמינל שהוא חשוב ומשמעותי.

<מיכה טובול: יחד עם זאת, הוא קטן מאוד להכיל את הכמות של כלי הרכב והנוסעים שאמור לשמש אותו.

דוד אמסלם: החניון למטה.

<מיכה טובול: זה חניון בשער - - -

דוד אמסלם: כן מה שראינו בדרך.

<מיכה טובול: בדיוק.

דוד אמסלם: הבנתי.

דוד אמסלם: תודה רבה.

דוד אמסלם: טוב רבותיי ברשותכם, הדובר האחרון, אלא אם כן לפני כן, אברהם אתה רוצה לומר משהו?

אברהם נגוסה: אני רק רוצה לברך את יושב ראש הוועדה וחברי הוועדה.

אברהם נגוסה: זה נושא חשוב שאני מאוד מברך שאתה מוביל את זה.

אברהם נגוסה: אני מחזקים את ידך.

אברהם נגוסה: הדבר הזה צריך להסדיר אותו.

אברהם נגוסה: זה יעלה לנו בחיי אדם אם לא נעשה את זה בזמן.

אברהם נגוסה: בראש ובראשונה אחריות של המדינה.

אברהם נגוסה: יחד עם זאת יש גורמים אחרים שהם לא ממשלתיים גם יכולים לסייע אבל אני חושב שהמדינה צריכה לעמוד בראש ולאחד את כל הכוחות ולהסדיר את המצב לפני שיהיה מאוחר.

דוד אמסלם: תודה רבה.

דוד אמסלם: חבר הכנסת אכרם חסון, בבקשה.

אכרם חסון: צהריים טובים.

אכרם חסון: האמת שאני שמח להיות בסיור השני שלי.

אכרם חסון: הייתי כאן לפני עשרות שנים כשהייתי תלמיד והיום אני מבקר במקום הקדוש כחבר ועדת הפנים.

אכרם חסון: אין ספק שקדושתו ועוצמת שמו של המקום לא מתאימים לביצוע בשטח.

אכרם חסון: יש פתגם בערבית שאומר שמרוב טבחים הארוחה יוצאת חצי שרופה- -

<קריאה: זה גם בתלמוד.

אכרם חסון: - - אני רואה שיש יותר מנהלים מאשר מבצעים בשטח.

אכרם חסון: יש הרבה מחלוקות.

אכרם חסון: אני כבר הייתי בוועדת הפנים שהיא דנה בבקשה שהייתה לחברים.

אכרם חסון: אני גם נפגשתי עם נציגים משלכם ואני רואה שיש מחלוקות אבל המקום הזה מחייב את כולנו להיות סובלניים, אחראים, שיהיה יותר הקשבה, יותר אהבה כי זה מקום קדוש, מבורך, וצריך להגיש שירות יותר טוב ל-1.7 מיליון איש שמבקרים במקום, ולכן אני גם עזבתי את החופש ובאתי.

אכרם חסון: ולמרות שאני בן העדה הדרוזית, אבל המקום הזה חשוב לי, זו מדינתי, וחשוב לי שגם העם היהודי יהיה מאוחד באותה דעה וישמרו אחד על השני.

אכרם חסון: אני מציע לכבוד היושב ראש, אני מודה לו על קיום הביקור הזה, המיוחד, להקים ועדה שהיא תעקוב אחרי הביצוע.

אכרם חסון: כי יש כאן הרבה קבוצות.

אכרם חסון: יש נציג של קק"ל, יש נציג של רשות הטבע והגנים, יש נציג שלנו שהוא מנהל מקרקעי ישראל, יש נציג ממשרד הדתות, משרד התיירות, משרד הפנים.

אכרם חסון: יש כל כך הרבה נציגים, ולכן הדברים הולכים לאיבוד בשטח.

אכרם חסון: אני חושב שאם נקים ועדה שהיא גם תבקר וגם תתווה דרך וגם תפתור את המחלוקות ואנחנו נקצר תהליכים.

אכרם חסון: אני גם מוכן לתרום תרומתי גם בנושא התכנון ובנייה וגם בנושא מנהל מקרקעי ישראל וגם אצל שר האוצר אם צריך דברים שם כדי שבסופו של דבר יהיה מקום מתאים לעידן שלנו.

אכרם חסון: אנחנו מדברים על שנת 2017 על שירותים, על דרך גישה, על חניון.

אכרם חסון: וראינו שם שנעשו מספר פרויקטים בשליפה כדי לפתור בעיה זמנית.

אכרם חסון: זה לא מתאים, זה לא מכובד.

אכרם חסון: תודה רבה.

דוד אמסלם: תודה רבה לאכרם.

דוד אמסלם: טוב, חבר הכנסת, מוזס, בבקשה.

מנחם אליעזר מוזס: תודה אדוני היושב ראש.

מנחם אליעזר מוזס: פותחים בכבוד אכסניה עמית, נתת לנו את המקום, חבריי בוועדת הפנים וכל אחד ואחד כאן יבורך על העניין הזה.

מנחם אליעזר מוזס: כל הידידים הגדולים שעוסקים בעבודה הנאמנה הזאת, המקומות הקדושים, ועדת החמשה, מיכה טובול ובובונובסקי וכל המשטרה ומרדכי ועמית ועודד.

מנחם אליעזר מוזס: יש עוד מישהו ששכחתי, לא כולם, שלמה, כולם, כל החברים היקרים.

מנחם אליעזר מוזס: אני רוצה לומר לכם, את חבריי אני מזכיר, לפני שלוש שנים אני הייתי הנציג החרדי שבאתי ואמרתי הקץ למכוניות פרטיות לעלות למירון בגלל הכאוס הנוראי שהיה, בגלל הנושא הזה שלא היה מקום, סתמו הרכבים הפרטיים את כל הדרכים למירון עוד לפני צומת גולני כבר הכל היה סתום.

מנחם אליעזר מוזס: ואז באנו ואמרנו רק תחבורה ציבורית, רק רכבים ציבוריים ייכנסו.

מנחם אליעזר מוזס: והתחילו עם מעשים והיו ממש הפגנות נגדי על העניין הזה.

מנחם אליעזר מוזס: בכתובים בכל התקשורת איזה התקפות היו נגדי.

מנחם אליעזר מוזס: בכל אופן אבל אם זה כבר קיים ההסדר הזה אז למה שיקרה מה שקורה ששר התחבורה לבד, ישראל כץ בא והוא אומר לי במוצאי ל"ג בעומר, אני עמדתי בכביש בין כרמיאל להגיע עד למירון לציון לקח לי כמעט שעתיים.

מנחם אליעזר מוזס: ואתם יודעים למה?

מנחם אליעזר מוזס: כי אפילו אם נביא כמה רכבות שלא יהיו, ואמרתי לו את זה, אתם יודעים, אגב, את הבשורה הטובה שלו שבערב ראש השנה יתחיל לפעול הקו עד לכרמיאל ועשרת ימי תשובה יהיו כל הקווים לכרמיאל יהיו פטורים אפילו מתשלום.

מנחם אליעזר מוזס: ובכרמיאל יהיו שאטלים שיעלו את הציבור למירון שרוצים להשתטח לקברו של הרשב"י.

מנחם אליעזר מוזס: דוד, אתה כבר מוזמן לאחת מהרכבות האלה לנסוע יחד.

מנחם אליעזר מוזס: אבל מה יעזור לנו מה שמדברים כאן על חניונים, הכנת חניונים ועוד חניונים ועוד חניונים ולהביא ציבור יותר גדול כאשר במקומות ההדלקה אין כבר מקום איפה לזוז וזה פשוט סכנת חיים.

מנחם אליעזר מוזס: שאני עמדתי, מיכה, עם כולם על המרפסת שם למעלה וראינו את הבור של תולדות אהרן מה שהלך שם בזמן ההדלקה או כשאתה צופה אז פשוט הדבר הזה בבחינת סכנת נפשות.

מנחם אליעזר מוזס: ורק באמת רבי שמעון בר יוחאי בעל הניסים עושה לנו את הנס הגדול הזה שלא קורה שום דבר.

מנחם אליעזר מוזס: אבל אני רוצה להתייחס למה שמיכה אמר על בורמה א'.

מנחם אליעזר מוזס: אני לבד עמדתי בבורמה א' כדי לעלות למעלה אולי שעה.

מנחם אליעזר מוזס: ואז אין מקום והאמבולנס היה מאחורי ועזר מציון ולא עזר שום דבר, הכל סתום.

מנחם אליעזר מוזס: ומכפר שמאי, אדוני היושב ראש, הולכות להיות רכבות לכרמיאל ואחר כך לצומת חנניה, אבל ברגע שאתה מגיע מארבעה נתיבים לכפר שמאי ושמה מתחיל נתיב אחד ויחיד אתה לא יכול לזוז לא ימין ולא שמאל.

מנחם אליעזר מוזס: ישבתי עם שר התחבורה.

מנחם אליעזר מוזס: אני לא מתכנן גדול אבל ישבנו שם במשרד התחבורה, הוא קבע לנו ישיבה נוספת בעוד שבועיים ביום חמישי על מנת למצוא את הפתרון.

מנחם אליעזר מוזס: אולי ניקח את הפתרון - - -

<קריאה: מי משתתף בישיבה?

מנחם אליעזר מוזס: את זה תשאל את שר התחבורה, את מי שהוא הזמין.

מנחם אליעזר מוזס: בכל אופן, אני רוצה שיהיה לכם ברור, תתייחסו לעניין הזה שזוהי בעיית הבעיות.

מנחם אליעזר מוזס: אתה מגיע מארבע נתיבים לנתיב אחד והכל נשאר עומד ואתה יכול להביא כמה חניונים שלא יהיו, אם אי אפשר להגיע עם הרכבים אז מה יהיה.

מנחם אליעזר מוזס: והציבור בא יותר ויותר וברוך השם, גדל וגדל, אני רוצה לומר לכם גם את הנקודה שמישהו העלה כאן.

מנחם אליעזר מוזס: תיירות ורבי שמעון בר יוחאי לא הולכים יחד.

מנחם אליעזר מוזס: זה לא הולך יחד.

מנחם אליעזר מוזס: אני מצטער לומר לכם.

מנחם אליעזר מוזס: זה לא הכותל המערבי.

מנחם אליעזר מוזס: זה שני דברים נפרדים, צריכים להבין את זה.

מנחם אליעזר מוזס: צריכים באמת חנויות, צריכים נרות נשמה, טליתות, מוצרי קדושה וצריכים ארטיק וקרטיב וצריכים את הכל.

מנחם אליעזר מוזס: אבל זה עדיין לא בגדר תיירות.

מנחם אליעזר מוזס: זה בגדר פשוט מצב קיומי שבנאדם צריך משהו לקחת.

מנחם אליעזר מוזס: ואני מאוד תומך שתהיה איזשהי פינה למעלה לקחת משהו לפה אבל מכאן ועד להפוך את הנושא הזה לתיירות, לא יקום ולא יהיה.

מנחם אליעזר מוזס: הציבור המבקש שקשור לקדושת רבי שמעון בלב ונפש לא יתן לדבר הזה לקרות.

מנחם אליעזר מוזס: וכאן אני רוצה להגיע, דודי, נקבעה ישיבה אצל שר התחבורה בעוד שבועיים ביום חמישי.

מנחם אליעזר מוזס: אני חושב שאתה הכתובת הראשונה שצריכים להשתתף בזה על מה עושים עם ההרחבה של הכביש מכפר שמאי.

מנחם אליעזר מוזס: יש הצעה של - - - על גשרון, על גשר שלא יצטרכו להגיע - - - מירון, יש הצעה של איזה מהנדס - - -

<קריאה: יש תכנית.

מנחם אליעזר מוזס: יש תכנית של הגשר.

מנחם אליעזר מוזס: אני לא הייתי כאן, אני באתי מאוחר.

מנחם אליעזר מוזס: ויש תכניות שנייה להפוך את נחל מירון על מנת להגיע ואחר כך לפרוק, לרדת בחזרה.

מנחם אליעזר מוזס: יש תכניות רק צריכים לממש וצריכים כסף.

מנחם אליעזר מוזס: אני רוצה לבשר לכם, איש האוצר נמצא?

מנחם אליעזר מוזס: שיש הרבה כסף לזה.

מנחם אליעזר מוזס: השר החליט, כחלון, הרבה הרבה כסף לממן את התכניות האלה.

מנחם אליעזר מוזס: אני אפילו יודע, פחות או יותר, על סכומים שהוא דיבר כי ישבתי גם איתו.

מנחם אליעזר מוזס: הכסף יהיה, בעזרת השם.

מנחם אליעזר מוזס: הרכבת מגיעה לכרמיאל, בעוד שלוש שנים תגיע לצומת חנניה ואולי אפילו תהיה רכבת הרים לגליל.

מנחם אליעזר מוזס: מחכים לאיזה מן אמנון ספרא, מי שרוצה להשקיע בדברים האלה.

מנחם אליעזר מוזס: אתם יודעים שבירושלים כבר הולך להתבצע רכבל, אתם מכירים את זה, הרכבת בירושלים.

מנחם אליעזר מוזס: אולי גם כאן זה יהיה.

מנחם אליעזר מוזס: בכל אופן מחפשים משקיעים.

מנחם אליעזר מוזס: הדבר הזה יקבל תנופה אדירה.

מנחם אליעזר מוזס: אבל עד אז, כל החניונים, אני מאוד מאוד מכבד את מה שמר - - - צריכים באמת להשקיע את המאמצים האלה למצוא את החניונים כאשר יורחב כבר הכביש.

מנחם אליעזר מוזס: ואני רוצה לומר, מה ששמעתי כאן, כל ההערות ממיכה טובול, העתק הדבק מה שהוא אמר, אני מקבל כל דבר, זה היה ברשימה שלי.

מנחם אליעזר מוזס: אני שמח שהעלית את זה.

מנחם אליעזר מוזס: אני לא אחזור על הדברים.

מנחם אליעזר מוזס: אני מקווה, בעזרת השם, שמהישיבה הזאת תתחיל באמת הרכבת האמיתית לנסוע למירון.

מנחם אליעזר מוזס: תודה.

דוד אמסלם: תודה רבה לרב מוזס.

דוד אמסלם: מישהו רוצה לומר עוד משהו לפני שאני מסכם?

<אורית כהן: אני רוצה.

דוד אמסלם: בבקשה.

<אורית כהן: שמי אורית כהן, אני מהנדסת המועצה.

<אורית כהן: בשיחה שהייתה לי עם דני סייג מייד אחרי ההילולה חשבנו שאולי יש מקום לפזר את ההדלקות ולחשוב קצת אחרת, בגלל שבאמת העומס של האנשים רק הולך וגדל עם השנים.

<אורית כהן: לעשות את ההדלקות אולי במקום שצופה על הרשב"י ולאו דווקא פיזית בתוך הרשב"י.

<אורית כהן: צריך לחשוב על קונספט אחר כי מספר האנשים רק ילך ויגדל - - -

דוד אמסלם: את צודקת - - -

<ישראל דרעי: - - - טיפוס והשקעה לא קטנה בדחיפה של המנכ"ל של משרד הדתות ועקשנות שלו והצלחנו ואנחנו השנה משתדלים ביחד עם המשטרה.

<ישראל דרעי: אבל אם יש לכם הפרעות - - -

דוד אמסלם: בלי הפרעות לא זז כלום אתה יודע.

דוד אמסלם: בבקשה.

<הראל שליסל: אני לא רוצה - - - בעניין מה שאמר הרב מוזס.

<הראל שליסל: הרכבת שמתוכננת לקריית שמונה אין לה תחנה בבית חנניה.

<הראל שליסל: התחנה תהיה ברמה.

<הראל שליסל: זה החלופה של משרד התחבורה, זה מה שאני מכיר היום.

<הראל שליסל: זה דבר אחד.

<הראל שליסל: הדבר השני, זה בעניין כביש 89 שהזכרתם - כביש 89 הוא לא חלק מתכנית הפיתוח של נתיבי ישראל, התכנית המאושרת.

מנחם אליעזר מוזס: אני לא מבין, השר אומר לי - - -

<הראל שליסל: אני לא יודע אני לא מכיר.

מנחם אליעזר מוזס: השר אומר לי מעל במת הכנסת - - - ישראל כץ מוזס יכנס לגור פה - - -

דוד אמסלם: הראל, אתה מבין למה?

מנחם אליעזר מוזס: אני רוצה תקווה, הוא אומר ככה, התחנה - - - כרמיאל, בעוד שלוש שנים תהיה תחנת מוזס, אני רוצה לתת לזה על שמך במקרה ש- - - לא נותנים אצלנו - - - צומת חנניה.

מנחם אליעזר מוזס: מתחת לצפת לראש פינה ומשם לחצור - - -

דוד אמסלם: אני לא פותח מיני דיון עכשיו לגבי התחנה.

דוד אמסלם: יכול להיות ששר התחבורה רוצה לעשות תחנה רק הם לא יודעים את זה, הם לא תקצבו את זה.

דוד אמסלם: אבל ככה מתנהלת המדינה לפעמים, הרב מוזס, אל תתפלא.

דוד אמסלם: טוב רבותיי אני ברשות

דוד אמסלם: כם רוצה לסכם.

דוד אמסלם: קודם כל אני רוצה באמת להודות לראש המועצה על כל האירוח שלו.

דוד אמסלם: תודה רבה על האכסניה ועל הזמנים שהקדשת לעניין הזה.

דוד אמסלם: אני מחלק שוב לשני חלקים.

דוד אמסלם: אני אעשה שתי ישיבות בכנסת.

דוד אמסלם: אנחנו בסך הכל בסיור הזה יותר באנו להתרשם מבחינת תוואי השטח.

דוד אמסלם: הרבה פעמים אנשים מובילים תכנון או מדברים על תכנונים והם לא רואים את תוואי השטח אז הם לא יודעים על מה הם מדברים בכלל.

דוד אמסלם: אז לכן קודם כל באנו להתרשם, לראות על מה מדובר.

דוד אמסלם: והאמת שדיי הופתעתי, אני לא ידעתי על איזה חניונים מדובר ועכשיו אני מבין על מה מדובר.

דוד אמסלם: כשראינו גם את מה שקורה למעלה באזור ההדלקות וכו' אז כשאתה רואה את זה בעין אתה מקבל פרספקטיבה אחרת לגמרי ובאמת זו החשיבות של העניין.

דוד אמסלם: מבחינתי זאת מטרת הסיור.

דוד אמסלם: לא כל כך לעשות את הדיון הזה כאן אלא יותר להתרשם.

דוד אמסלם: אני אעשה שני דיונים בכנסת.

דוד אמסלם: אחד, אני אבקש שתציגו לנו, וזה אני מניח שיקרה בחודשיים-שלושה הקרובים.

דוד אמסלם: תציגו לנו את התכנית הסטטוטורית שהגשתם.

דוד אמסלם: אנחנו רוצים לדעת על מה מדובר.

דוד אמסלם: לדיון הזה אני אזמין קודם כל את משרד הדתות, את הוועדה המחוזית שתציג לנו, אני מניח שאתם הגשתם את העניין הזה או אתם בעצם - - - אתם תשלימו אותם בהצגה של העניין הזה.

דוד אמסלם: גם, כמובן, אתם תזמינו את המשרד שתכנן, שהוא יציג את העניין.

דוד אמסלם: אנחנו נזמין את משרד המשפטים/קמיניץ בכל הנושא של התכנון.

דוד אמסלם: את המועצה האזורית בגלל שיש לה מה לומר בעניין הזה, היא גם חלק מהעניין, את המקומות הקדושים, אני מניח שהם גם חלק מהסיפור הזה גם ברמת התכנון, אוצר, תחבורה ומשטרה.

דוד אמסלם: אני לא רואה כרגע גורמים נוספים שמבחינתי רלוונטיים לדיון הזה.

דוד אמסלם: ורמ"י, בכל נושא.

דוד אמסלם: הנושא השני שאני אעשה דיון, והוא יותר מעניין אותי כרגע, זה הדיון לטווח הקצר.

דוד אמסלם: מה קורה בהתנהלות עכשיו ומה שנקרא, צופה פני האירוע של ל"ג בעומר הקרוב.

דוד אמסלם: אז לכן אנחנו נעשה את הדיון הבא ואני ארצה שישתתפו בו: משרד הפנים, משרד הדתות, משרד המשפטים.

דוד אמסלם: אותו דבר, קמיניץ, אני לא צריך את היועץ המשפטי כאן.

דוד אמסלם: משרד האוצר, שני הרפרנטים, תחבורה ודתות, מקומות קדושים, המועצה האזורית, משטרה, רמ"י וועדה המחוזית גם.

דוד אמסלם: שם אני ארצה להתייחס להיבטים האלה ואני מציע לכם כרגע לבוא ולהיות מוכנים לדברים האלה: סוגיית הטריבונות.

דוד אמסלם: שמעתם את הדיון.

דוד אמסלם: יוסי, מבחינתי זה לא יכול להמשך ככה.

דוד אמסלם: אני גם חושב שזה לא נכון ולא ראוי.

דוד אמסלם: אני אתן לכם פתרונות.

דוד אמסלם: אבל תחשבו גם אתם על הפתרונות, תייצרו קשר עם אותה חברה שהרכיבה אותם.

דוד אמסלם: אני מקווה רק שבמכרז שיצא כבר זה היה גם פירוק והרכבה, שהם נתנו תג מחיר לעניין הזה אז.

<קריאה: - - -

דוד אמסלם: אני מקווה.

דוד אמסלם: זה נעשה מתוך כוונות טובות.

דוד אמסלם: הרי מה קרה בזמנו, אני מניח - - - בגלל שהיה לו בכובע, אז אני מניח שאם לא היה לו הכובע כאן אז הם לא היו עושים את זה בכלל.

דוד אמסלם: זה לא קשור לכבישים.

דוד אמסלם: אבל הוא ניצל, זאת פלטפורמה שהוא יודע להפעיל אותה, היא הייתה זריזה מאוד, דרך אגב זה מה שאני הייתי עושה אז בזמנו, במקומו גם, כדי לתת פתרון, אני מניח שזה היה משהו זמני ומהיר.

דוד אמסלם: היה צריך לעשות משהו תוך חודש-חודשיים ואין זמן עכשיו למכרזים ועיצומים ובינתיים עוד פעם ל"ג בעומר.

דוד אמסלם: אז לכן, זה בא מתוך מקום טוב.

דוד אמסלם: אבל לפעמים שאתה רץ קדימה וזה לא תחום העיסוק שלך בגלל שבסופו של דבר מע"צ המקורית או נתיבי ישראל הם לא מארגנים אירועים בשוטף, זה לא התפקיד שלהם.

דוד אמסלם: הם לא יודעים להפיק, לא לארגן, הם יודעים לסלול כבישים.

דוד אמסלם: אז לכן הם נכנסו כרגע לאיזה משימה שלטעמי הם לא סגרו אותה בגלל שהם לא באו מהעולם הזה.

דוד אמסלם: אני במכרז הזה הייתי נותן מחיר גם לפירוק והרכבה ואחסון.

דוד אמסלם: אז - - - תג מחיר, אני מניח שהיה עולה עוד 200-300 אלף ₪ כל שנה או משהו כזה, לא חשוב.

דוד אמסלם: עזבו אני עשיתי את זה, אז לא לסמן לי ככה, אני יודע קצת יותר מכל השולחן הזה כמה זה עולה.

<קריאה: מיליון וחצי - - -

דוד אמסלם: אמרתי, תקשיב, כל הטריבונות האלה כמעט לא עולות מיליון וחצי, אבל בוא נשים את זה בצד.

דוד אמסלם: אז לכן אני אומר, בגדול, לשם אני אצטרך שאתם תתנו את הדעת, תצרו איתם גם קשר ובואו נראה מה אפשר לעשות היום.

דוד אמסלם: אני ארצה גם בדיון הזה לדון ולשמוע את הסטטוס לגבי דרכי הגישה הזמניות.

דוד אמסלם: מה אתם מתכוונים באופן זמני כרגע, מה שדיווחת אתה, עודד, איפה הדברים עומדים.

דוד אמסלם: כל הנושא של המתקני שירותים ושתייה לגבי הנושא הזה של ההילולה עצמה.

דוד אמסלם: זה אומר שאני מניח שאתם גם מתגברים את זה בקווי שירותים ומהסיפורים ששמענו גם מהרב הלפרין בכנסת שהם לא ערוכים אז לפעמים יש overflow והכל גולש ונכנס לתוך המושב והבתים - - -

<קריאה: אני המושב הסכימו - - -

דוד אמסלם: אמרתי, לא חשוב, זה לא שם, אני לא שם, עזוב את זה.

דוד אמסלם: גם נצטרך לתת תשובה בטווח הקצר, יש לנו עשרה חודשים להשלים את זה, אם צריך איזה קו ביוב, אם צריך להביא לשם קו מים זה הזמן להתארגן.

דוד אמסלם: גם לתכנן, דרך אגב, צריך לתכנן איפה השירותים עומדים, כמה שירותים, איזה פריסה, איך הם מתחברים לביובים הקיימים וכנ"ל הנקודות מים.

דוד אמסלם: איפה מחלקים, איפה מביאים ברזיות, איפה מחברים, איפה החיבורים המהירים.

דוד אמסלם: זה הזמן עכשיו לתכנן את זה בכסף לא גדול כל כך.

דוד אמסלם: וכמובן לגבי הנושא של מקומות ההדלקה אני מסכים איתכם.

דוד אמסלם: זה נראה פרטאץ', אני אומר לכם את האמת, זה נראה לא הגיוני מה שקורה פה.

דוד אמסלם: אין לי מושג מי מנהל את זה ככה אבל זה לא הגיוני.

דוד אמסלם: אני צופה פה איזה אסון יום אחד שיקרה בגלל שהעסק לא מאורגן נכון.

דוד אמסלם: אז לכן גם משטחי הדלקה, צריך להגדיל אותם.

דוד אמסלם: אני לא מבין בזה הרבה, אבל בוודאי אנשים שרוצים לעשות הדלקה צריך לאפשר להם את זה.

דוד אמסלם: זה יכול להיות לא באותו מקום.

דוד אמסלם: יכול להיות כפי את אמרת, צריך להרחיק את זה.

דוד אמסלם: יכול להיות שלא צריך להרחיק את זה רק למטה אלא ראיתי גם שטחים שאפשר להרחיק את זה אולי לכיוון ההר, זאת אומרת במעלה ההר.

דוד אמסלם: אני לא מבין בזה הרבה אבל בוודאי וודאי צריך לתת את הדעת על זה ולנסות ולתת פתרונות לעניינים האלה.

דוד אמסלם: הדבר האחרון שלדעתי כמעט הוא הכי חשוב בסיפור הזה זה סיפור החניונים הזמניים.

דוד אמסלם: זה אומר שאנחנו נצטרך לדון על כל הסיפור של התכנית.

דוד אמסלם: אני ארצה שם לקבל תכנית.

דוד אמסלם: תקחו את אותה חברה שתתן תכנית אופטימלית מבחינתה איך היא רואה את העסק, מה היא צריכה.

דוד אמסלם: אנחנו נצטרך לחבר את רמ"י וכו' ולראות איך אנחנו מאפשרים לה בתנאים הקיימים כרגע תחת האילוצים הנוכחיים כדי שהיא תתן תשובה זמנית עד בבוא היום שיהיה את הדרך הזו והזו.

דוד אמסלם: אני מדבר כרגע לגבי העשרה חודשים הקרובים.

דוד אמסלם: אני מתכוון לעשות את הדיונים האלה מיד שנגיע לכנסת.

דוד אמסלם: זה אומר, אני מניח, בחודש-חודש וחצי הראשונים מתחילת המושב אני אעשה את שני הדיונים האלה בגלל שאני בעצם רוצה שגם האוצר יתחיל להערך ברמה התקציבית, אם צריך, לקראת הנושא של כל החלוקה של התקציב מחדש.

דוד אמסלם: ה-reshuffle מחדש לקראת השנה הבאה.

דוד אמסלם: לא מדובר במאות מיליונים - - -

<עמית סופר: גם תקרא המועצה ויקרא המושב.

דוד אמסלם: זה בטווח הארוך יותר.

דוד אמסלם: התכנית הסטטוטורית, צודק ראש המועצה, התכנית הסופית היא תצטרך לתת התייחסות גם לגבי המושב עצמו.

דוד אמסלם: זאת אומרת איך המושב במתווה הכללי של כל התכנית, איך בעצם משפרים לו את התשתיות שלו שחלקן בעצם תשתיות מעבר שרוב עם ישראל עובר דרך זה.

דוד אמסלם: הכביש הראשי, צריך להבין, מי שמחזיק אותו זה המועצה אבל כל עם ישראל נוסע עליו והמועצה הזאת זה 20 אלף איש בארנונה שלה היא לא צריכה להחזיק את זה.

דוד אמסלם: וכפי שאמר אריה גם שאנשים אין להם חנייה למעלה אז הם נכנסים לסמטאות וכו', זה בסדר - - -

<קריאה: רק אם אפשר לגבי הדוכנים.

<קריאה: אני לא יודע מה התייחסות הוועדה לגבי הנושא של הדוכנים כי הבנתי ש- - -

דוד אמסלם: אני אמרתי, הסיפור הסטטוטורי אמור לפתור את העניין הזה.

דוד אמסלם: אני מסכים עם הרב מוזס במובן זה שהקבר רשב"י זה לא מקום תיירותי קלאסי במובן של מסעדות, בתי קפה, מלונות.

דוד אמסלם: אבל, כפי שאמרתי, הציבור שמגיע לשם צריך לקבל שירותים מינימליים כפי שאמרנו כבר קודם מה זה, לטעמי, ובמסגרת הסטטוטוריקה אני מניח שיתן תשובה גם לזה.

דוד אמסלם: זה בתכנית אני ארצה לראות.

דוד אמסלם: איפה האזורים שבעצם יש שם כמה דוכנים מוסדרים, לא כאלה, לא בסטות שתופסות מדרכה, לא הגיוני.

דוד אמסלם: זה גם לא יפה.

דוד אמסלם: אלא להסדיר את זה בצורה יפה.

דוד אמסלם: מבנים מסודרים שגם המוכר לא יצטרך לעמוד בגשם.

דוד אמסלם: זה לא מכובד לאף צד.

דוד אמסלם: אז לכן אני אומר זה צריך להיות מוסדר.

דוד אמסלם: יכול להיות שזה לא יהיה במקום שם, קצת יותר רחוק, לא חשוב.

דוד אמסלם: אבל הבנאדם שמגיע אם הוא רוצה בקבוק מים הוא יכול לשתות.

דוד אמסלם: אם הוא רוצה לקנות נר כדי להדליק בקבר ב- - - אז בוודאי הוא יכול לקנות, אם הוא רוצה לקנות ספר תהילים, בוודאי, זה הכוונה, זה הכוונה רב מוזס.

דוד אמסלם: לא התכוונו לפתוח שם איזה לונה גל בגלל שאנחנו רוצים להביא תיירים.

<קריאה: אני רוצה עוד להוסיף אם מדובר באחת הישיבות על נושא תשתיות מים וביוב, אני נציגת משרד הבריאות אז - - -

דוד אמסלם: משרד הבריאות תמיד אתם שייכים זה בסדר.

דוד אמסלם: דרך אגב מי שצריך היה להוביל את כל האירוע הזה זה משרד הפנים, זה אירוע של משרד הפנים פר אקסלנס, לא משרד הדתות.

דוד אמסלם: משרד הפנים, אני חושב, אבל במקרה הזה זה אותו דבר.

דוד אמסלם: באמת עכשיו עוד משפט אחרון.

דוד אמסלם: יוסי וישראל, הייתה לכם תחושה שאולי מעמיסים עליכם כל הזמן והתלונות אליכם.

דוד אמסלם: אבל האמת היא כזו, אתם בסוף שני אנשים אבל מה לעשות אתם באמת עושים עבודת קודש.

דוד אמסלם: אתם עושים את המקסימום שאתם יכולים.

דוד אמסלם: אבל בסוף באמת אין נתיב אחר.

דוד אמסלם: אפשר לעשות bypass אבל אז אתם לא - - - אתם צריכים להוביל את זה בסופו של דבר.

דוד אמסלם: לכן אני מודה לכם על כל העבודה שאתם עושים.

דוד אמסלם: אל תרגישו שמתלוננים עליכם אלא, אתה יודע, להיפך, רוצים להתניע אתכם גם בתקציבים וגם בזה קצת יותר.

דוד אמסלם: סך הכל בסופו של דבר אני חושב שאני יכול לייצג את עמדת, לטעמי בוודאי, עם ישראל המסורתי שחשוב לו קבר הרשב"י.

דוד אמסלם: דרך אגב אני רוצה לספר לכם שהדובר שלי והוועדה פרסמה שאנחנו באים פה לקבר הרשב"י חלק מאזרחי מדינת ישראל לא אהבו את הרעיון שאני בא לקבר הרשב"י.

דוד אמסלם: אז אמרתי, אני אתפלל עליהם קצת שגם תהיה להם קצת אהבת ישראל.

דוד אמסלם: אבל בגדול אני חושב שבאמת אתם עושים עבודת קודש כאן וצריך לחזק אתכם ובאמת אני מקווה שבעזרת השם אנחנו נראה קבר רשב"י שונה מאשר היום בגלל שזה כבודו של עם ישראל.

דוד אמסלם: ככה אני רואה את זה.

דוד אמסלם: קבר הרשב"י זה לא רק סיפור של חרדים וזה לא סיפור של כמה אדמו"ריות.

דוד אמסלם: זה סיפור של עם ישראל.

דוד אמסלם: כבודו של עם ישראל ככה נראה.

דוד אמסלם: אז אני חושב שגם קודשי ישראל צריכים להיות, לקבל ביטוי בצורה מכובדת כדי שגם הגויים שיבואו לכאן יראו שאנחנו מכבדים את עצמנו.

דוד אמסלם: דרך אגב אני טוען, עם שלא מכבד את קודשיו שלא יצפה שמישהו אחר יכבד אותם.

דוד אמסלם: אז אנחנו קודם כל צריכים לכבד את המקום, לתת לו את התקציבים הראויים ואחרי זה לדעתי, כל שאר האנשים גם יראו איך אנחנו מתייחסים למקומות האלה, גם הם יתייחסו אלינו בהתאם.

דוד אמסלם: וכמובן אני רוצה בסוף עוד פעם להודות לראש המועצה על כל האירוח שלו.

דוד אמסלם: תודה רבה.